Jedinstven slučaj: Ženka psa hrani mladunče lava\nŽivotinje u zoološkim vrtovima u Gazi preživljavaju u izuzetno oskudnim uvjetima zbog čega nerijetko ženke ne mogu hraniti mladunčad, ali jednog novorođenog lava spasila je ženka psa, koja ga doji kao i svojih osam novorođenih kučića, javlja Anadolu Agency (AA).\nDirektor Zoološkog vrta Nema et-Terfihiyye u Gazi Ibrahim Sibeyte je za AA kazao da je lavica 7. juna na svijet donijela tri mladunčeta, ali da je dvoje umrlo jer majka lavica nije imala mlijeka, a treće mladunče je spas našlo u naručju ženke psa koja je u isto vrijeme okotila osam kučića.\n“Kontaktirali smo veterinara iz Kanade koji nam je kazao da je mlijeko ženki lava i psa slično i da bi mogli pokušati da malog lava spasimo ako ga ženka psa prihvati. U početku je bilo teško, ali ženka psa je brzo prihvatila mladunče lava i nakon što nahrani svoje, dozvoli i malom lavu da je doji. Ovo je jedinstven slučaj”, kazao je Sibeyte.\nOsvrnuvši se na probleme održavanja zooloških vrtova u Gazi, Sibeyte je kazao da u vrtu koji vodi trenutno ima devet lavova, među kojima pet ženki. Dodaje da su, poput svih drugih životinja, lavovi u izuzetno lošem stanju zbog nedostatne ishrane i njege i da nerijetko nisu u stanju da hrane mlade.\nSveopća kriza izazvana izraelskom okupacijom i čestim izraelskim napadima u Gazi odražava se i na životinje u zoološkim vrtovima.\nHrana i lijekovi za životinje su dopremani kroz tajne tunele na granici Gaze sa Egiptom, ali zatvaranjem tih tunela uprave zooloških vrtova su se suočile sa dodatnim problemom.


Vučić: 2016. biće bolja od prošle godine\nPremijer Srbije Aleksandar Vučić izjavio je danas da objektivni podaci govore da će 2016. biti bolja od prošle godine.\nVučić je u intervjuu na TV Pink rekao da očekuje da u 2016. godini rast bruto društvenog dohotka BDP bude veći od dva odsto i da bi bio nezadovoljan svakim drugim rezultatom.\n„Srbiji je, ipak, potreban mnogo veći rast“, dodao je, medjutim, premijer.\nOn je rekao da ne bi bio zadovoljan sa manje od tri odsto rasta u 2017, u kojoj očekuje da prosečna plata bude 500 evra. Vučić je naveo da vlada za sve to ima dobar plan i program, koji je iznet 2014 godine u ekspozeu. „Cilj nam je da držimo javne finansije pod kontrolom da Srbija nikada više ne bude pred bankrotom, da smanjujemo javni dug i da obezbedimo rast BDP-a od najmanje dva odsto“, rekao je on i naveo da je dugoročni cilj vlade da se smanji javni dug i da od 2017. godine Srbija nema deficit.\n07.01.2016 u 11:28 / Odgovori\nKome će biti bolje? Liderima, preletačima iz gubitničkih stranaka ili običnim smrtnicima?


Simpozijum „Uticaj malih hidroelektrana na životnu sredinu” | Energetski portal Srbije\nSimpozijum „Uticaj malih hidroelektrana na životnu sredinu”\nU organizaciji Akademijskog odbora „Čovek i životna sredina” Srpske akademije nauka i umetnosti, u četvrtak, 6. juna, u 10 sati, u Svečanoj sali SANU biće održan simpozijum „Uticaj malih hidroelektrana na životnu sredinu”.\nPrilikom otvaranja, okupljenima će se obratiti akademik Vladimir S. Kostić, predsednik SANU, dr Goran Trivan, ministar zaštite životne sredine u Vladi RS, i akademik Marko Anđelković, predsednik Akademijskog odbora „Čovek i životna sredina”.\nTom prilikom biće reči o uticaju malih hidroelektrana na režim voda i na održivi razvoj Republike Srbije, njihovom energetskom, ekološkom i razvojnom vrednovanju, kao i tehničkim rešenjima zahvaljujući kojima bi se mogli ostvariti energetski i ekološki ciljevi MHE.\nPored toga, najavljena su izlaganja o malim hidroelektranama derivacionog tipa kao nosiocima beznačajne energetske koristi i nemerljive ekološke štete, njihovom uticaju na ribe, druge akvatične organizme ekosistema planinskih reka i lokalne populacije vodozemaca i gmizavaca, te o konceptu izgradnje MHE u svetlu konfliktnih interesa i sinergijskih rešenja.\nPiroćanci zahtevaju moratorijum na izgradnju MHE na...\nTrivan o važnosti zdrave životne sredine za najmlađi deo...\nProširenje saradnje Srbije sa Kancelarijom Ujedinjenih...


BERLIN: RASTE BROJ ZAHTEVA GRAĐANA SRBIJE ZA AZIL - Magločistač\nPočetna Aktuelno BERLIN: RASTE BROJ ZAHTEVA GRAĐANA SRBIJE ZA AZIL\nBERLIN: RASTE BROJ ZAHTEVA GRAĐANA SRBIJE ZA AZIL\nGrađani Srbije su u julu mesecu podneli ukupno 2.377 zahteva za azil i tako se našli na trećem mestu, iza Sirije i Albanije, saopštilo je nemačko Ministarstvo unutrašnjih poslova podatke Savezne službe za migracije i izbeglice.\nBroj zahteva za azil građana Srbije pokazuje tendenciju rasta, pošto je u maju bilo podneto 1.990, a u junu 2.240 zahteva.\nU julu je ukupno u Nemačkoj podneto 37.531 zahteva, što je za 93,2 odsto više nego u julu 2014. godine.\nIza Srbije se, po broju zahteva u julu mesecu nalaze Avganistan, Irak, Makedonija, Kosovo, Eritreja i Bosna.\nU periodu od početka godine, Srbija se, po broju zahetva za azil našla na četvrtom mestu, iza Sirije, Kosova i Albanije, sa ukupno podnetim 18.287 zahteva, što je znatno više nego u periodu januar-jul 2014. godine, kada su građani Srbije podneli 11.858 zahteva.\nKada je reč o julu – građani Srbije su od ukupno 2.377 podnetih zahteva, po prvi put podneli 1.449 zahteva, dok je ponovljenih bilo 928.\nNemački ministar unutrašnjih poslova Tomas de Mezijer je, povodom ovih najnovijih podataka, rekao da je Nemačka postala top destinacija za tražioce azila koji beže od rata i progona, ali i za one iz zemalja Jugoistočne Evropi, uključujući Albaniju, Srbiju i Kosovo gde nema oružanih sukoba i ciji zahtevi nemaju šanse da budu pozitivno rešeni.\n„Evropska komisija bi trebalo da deluje protiv država clanica EU koje ne izvršavaju svoje obaveze. Ovakav razvoj situacije je izazov za sve nas“, rekao je Mezijer.\nPrema njegovim rečima, Berlin racuna da će ove godine u Nemačkoj oko 800.000 ljudi zatražiti azil, što je najveća navala azilanata u istoriji Savezne Republike Nemačke.


Tramp popušta Kinezima: Google servisi uskoro ponovo u Huawei telefonima? - BIGportal.ba\n5 Novembra, 2019 5 Novembra, 2019 017\nStavljanje Huaweija na “crnu listu” u osnovi znači da je američkim kompanijama zabranjena trgovina hardverom i softverom sa kineskim tehnološkom gigantom, što je za rezultat imalo ogromne gubitke na obe strane.\nMinistarstvo je u julu najavilo plan da izda posebne dozvole lokalnim tehnološkom kompanijama, koje i dalje žele da nastave da posluju sa Huaweijem, a koje bi se odnosile na one komponente koje “ne predstavljaju pretnju po nacionalnu bezbednost”.\nTada je izašlo na videlo da 130 američkih kompanija imaju veoma jak poslovni interes za obnavljanje saradnje, budući da su se prijavile za dozvolu.\nPrijavljene kompanije trenuto prolaze kroz proceduru provere, zbog čega se očekuje da neće sve dobiti zeleno svetlo. Svakako najvažnija kompanija na listi od 260 je Google.\nUkoliko bi dozvola Googleu bila odobrena, kineska kompanija bi mogla da računa povratak u borbu sa vrh na listi najprodavanijih na svetskom tržištu.\nMeđutim, kako bi “Prva faza” trgovinskog dogovora SAD i Kine trebalo da se okonča do kraja ovog meseca, možda ni rasplet na relaciji Google – Huawei nije tako daleko.


U Španiji nemaju mjesta, ali bi igrali u većini selekcija na svijetu - SportSport.ba\nJulen Lopetegui, selektor reprezentacije Španije, jučer je objavio imena 24 fudbalera za prijateljske duele protiv Njemačke i Argentine.\n17.03.18. 14:20 M. Šljivak\nŠpanski selektor imao je kao i uvijek teške muče u izboru fudbalera, a bez poziva su ostala neka velika imena.\nLopetegui je istakao kako spisak fudbalera nije konačan, ali da je baza igrača na koje računa formirana i vjerovatno neke od velikih zvijezda neće putovati na Svjetsko prvenstvo u Rusiju.\nMarca je sastavila idealnih jedanaest od fudbalera koji nisu pozvani. Tu su fudbaleri koji bi u većini drugih selekcija vjerovatno imali sigurno mjesto, ali za sada u selekciji Crvene furije ima boljih.\nOvako, po izboru Marce, izgleda idealnih 11 koji nisu pozvani:


Uhapšeni u akciji "Kasko" pušteni da se brane sa slobode - Klix.ba\nBanja Luka Uhapšeni u akciji "Kasko" pušteni da se brane sa slobode\nUhapšeni u akciji "Kasko" pušteni da se brane sa slobode\n15.12.2011. u 13:55\nPet osoba uhapšenih u akciji banjalučke policije kodnog naziva “Kasko”, zbog osnovane sumnje da su umiješani u falsifikovanje isprava za ukradene automobile, pušteno je da se brani sa slobode.\nOdluku je donio tužilac Okružnog tužilaštva Banja Luka nakon ispitivanja osumnjičenih Milana Kukrike (1967.), Dragana Grmuše (1971.), Milenka Milojevića (1975.), Brankice Ećim (1974.), i Saše Ostojića (1974.).\nOni su uhapšeni zbog postojanja osnova sumnje da su počinili više krivičnih djela falsifikovanje isprave, navođenje na ovjeravanje neistinitog sadržaja i utaje.\nBanjalučka policija je jučer saopćila da im se stavljaju na teret pedeset i četira krivična djela i to 32 falsifikovanja isprave, trinaest navođenja na ovjeravanje neistinitog sadržaja, osam pomaganja i krivično djelo utaje.\nU akciji "Kasko" pronađeno je i oduzeto šest skupocjenih vozila, od čega pet putničkih i teretno, otuđenih na području Francuske, Njemačke, Sarajeva, Banje Luke i Federacije BiH, kao i dva skupocjena vozila za koje postoji sumnja u vjerodostojnost originalnosti broja šasije i prateće dokumentacije.\nIstraga o ovom slučaju se nastavlja, navode iz Okružnog tužilaštva Banja Luka.\nprije 7h 15m 160\nprije 7h 20m 131\nprije 17h 44m 48\nprije 13h 30m 56


Ključni koraci ka normalizaciji odnosa u 2013.\nPregovarači Beograda i Prištine će, uz posredovanje EU, u 2013. iz tehničke faze dijaloga preći na rešavanje pitanja koja imaju predominantno politički karakter.\nPrema najavama iz državnog vrha Srbije, prvo na spisku biće pitanje prevazilaženje paralelizma institucija na severu Kosova.\nNeki analitičari, međutim, smatraju da bi se tokom sledeće godine na stolu mogao naći i neki oblik sporazuma o normalizaciji odnosa, što bi bio veliki korak ka postizanju onoga što se u EU naziva, ne trajnim, već održivim rešenjem srpsko-albanskog konflikta.\nKako objašnjavaju u Beogradu i platforma Srbije za Kosovo, koja je u fazi finalne dorade, jeste na tragu namere da se, u atmosferi kada ne postoji opšta spremnost da se dođe do trajnog rešenja, makar privremeno reše neka politička pitanja.\nPredsednik Vlade Srbije Ivica Dačić, koji je pre nekoliko meseci tehnički dijalog Beograda i Prištine podigao na najviši politički nivo, objašnjava da će u naredne pola godine dijalog uz posredovanje EU obuhvatiti pitanje paralelizma institucija na severu KiM.\n"Iskristalisalo se da treba gledati da se reši paralelizam institucija, a da su sa druge strane Srbi na severu nešto posebno u odnosu na druge delove Kosova i mi moramo da budemo spremni za razgovore na tu temu. Sve ovo o čemu ovih dana razgovaramo je jedno viđenje kako to sve može da funkcioniše u uslovima kada je to neko privremeno rešenje", objasnio je Dačić.\nTa tema će, kako je najavljuje premijer, biti otvorena tokom njegovog sledećeg susreta sa Hašimom Tačijem i Ketrin Ešton 17. januara, a tom prilikom će se povesti i priča o posebnom statusu Srba na severu Kosova.\nDirektor Foruma za etničke odnose Dušan Janjić izjavio je da će prva polovina sledeće godine biti odlučujuća za pregovore koji su iz faze tehničkog dijaloga prešli u političke razgovore o normalizaciji odnosa, a u naoptimističnijoj varijanti ona bi se završila sporazumom o normalizaciji koji ne bi podrazumevao priznanje.\nJanjić u narednim mesecima na marginama dijaloga Beograda i Prištine očekuje intenziviranje spoljnopolitičkih i unutrašnjopolitičkih pritisaka, jer predstoji navikavanje na novu realnost da je severno Kosovo smešteno u okvir Kosova, što će možda aktualizovati potrebu promene Ustava Srbije.\nI bivši ambasador Srbije u Nemačkoj Ognjen Pribićević smatra da je za trajno rešavanje sukoba potrebno mnogo više vremena od jedne godine, i da je upravo jedan od problema Srbije to što je suočena sa zahtevima da stvari rešava efikasnije nego neke druge države u postkonfliktnom periodu.\n"Verujem da ćemo, prema onome što je vlada pokazala u prethodnih nekoliko meseci, imati mnogo brže rešavanje problema nego u prethodne četiri godine, ali teško je očekivati da bi sve moglo biti rešeno sledeće godine", izjavio je Pribićević.\nPribićević je istakao da čak i ako se Srbija obaveže da neće lobirati protiv Kosova u UN, što bi za posledicu moglo imati da Kosovo priznaju još neke države članice, to faktički ništa neće promeniti, jer Kosovo ne može postati članica UN dok god su protiv toga stalne članice Saveta bezbednosti Rusija i Kina.


Počela izgradnja rezervoara za više dijelove naselja Česma - Akta.ba\nPočela izgradnja rezervoara za više dijelove naselja Česma\n24.09.2018. 08:12 / Izvor: SRNA\nU banjalučkom naselju Česma jučer je počela izgradnja rezervoara za vodu, vrijednosti oko 540.000 KM, što je prvi korak u rješavanju višegodišnjeg problema vodosnabdijevanja viših dijelova ovog naselja.\nGradonačelnik Igor Radojičić rekao je da se je ovo početak još jednog velikog infrastrukturnog projekta na koji mještani visinskih zona u Česmi godinama čekaju.\nRadojičić je objasnio da bi izgradnja velikog rezervoara trebalo da riješi problem visinske zone naselja Česma četiri, ali i u paketu za naselje Česmu tri, saopšteno je iz Gradske uprave.\n"Ovdje imamo nekoliko stotina potencijalnih korisnika", rekao je Radojičić.\nPrema njegovim riječima, namjera je da ove godine bude napravljen rezervoar zapremine 500 metara kubnih, a naredne godine bi se usmjerili na spajanje i gradnju mreže da bi prvi potrošači počelo dobijati vodu.\nPredsjednik Savjeta Mjesne zajednice Česma Miladin Maličević rekao je da poslije skoro 15 godina počinje jedan od najvažnijih projekata za lokalno stanovništvo.\n"Ovaj vodovod trebalo bi da pokrije između 500 i 600 domaćinstava, ali na ovom terenu svakodnevno niču novi objekti. Zahvalio bih se gradonačelniku i Gradskoj upravi što su i u teškom vremenu našli sredstva za ovako važne projekte", zaključio je Maličević.\nIz Gradske uprave podsjećaju da je u Mjesnoj zajednici Česma ove godine počela rekonstrukcija glavne saobraćajnice kroz naselje i izgradnja vodovoda u Česmi dva od 850 metara.\nDužina nove saobraćajnice je nešto više od 820 metara, a vrijednost investicije je 750.000 KM. Očekuje se da izgradnja bude gotovo iduće sedmice, kao i da uskoro počne izgradnja društevnog doma kroz projekat Razvojnog programa UN, ističu iz Gradske uprave.


Srbija - Ako potrošači ne predaju strujomere EPS-u dužni su da ih održavaju - Vesti iz Kragujevca i Šumadije - Pressek.rs\nAko potrošači ne predaju strujomere EPS-u dužni su da ih održavaju\nSrbija Četvrtak, 21. januar 2021.\nPredsednik Nacionalne asocijacije potrošača Srbije (NAPS) Goran Papović rekao je da potrošači električne energije treba da budu pođednako svesni prava i obaveza u slučaju da predaju strujomere i prateću instalaciju EPS Distribuciji ili ih zadrže u vlasništvu, kada su dužni da sami održavaju njihovu tehničku ispravnost.\nOn je, povodom dilema u javnosti zašto EPS Distribucija nudi da preuzme strujomere i prateću instalaciju, rekao da potrošači treba da znaju da je tehnička ispravnost strujomera ograničenog roka.\n- Strujomeri moraju da se baždare, jer je njihova tehnička ispravnost ograničena na period od osam do 12 godina. Posle toga se moraju baždariti i potrošači koji se opredele da zadrže te merne uređuje u vlasništvu moraju biti svesni te obaveze, rekao je Papović.\nOperator distributivnog sistema EPS Distribucija saopštio je pre nekoliko dana da, u skladu sa Zakonom o energetici, od svih korisnika sistema bez dodatnih troškova preuzima merne uređaje, merno razvodne ormane, priključne vodove, instalacije i opremu u merno razvodnim ormanima, a plan je da se u u započetoj fazi preuzme 650.000 mernih uređaja na teritoriji cele Srbije.\nEPS Distribucija time, kako je saopšteno, preuzima i obavezu održavanja preuzete opreme i snosiće troškove budućeg održavanja, a uslove preuzimanja će urediti ugovorom.\nPapović je rekao da je EPS Distribucija, kada je svojevremeno započela zamenu starih strujomera, trebalo da dostavi i potvrdu o ispravnosti kako bi potrošači znali da je tehnički ispravan.\nOn je rekao da, ako potrošač posumnja u tehničku ispravnost strujomera treba da se obrati Zavodu za mere i dragocene metale da bi se utvrdilo da li je ispravan.\nPodsetio je da u selima Srbije strujomeri nisu kontrolisani i po 20 godina i da potrošači reaguju uglavnom kada posumnjaju da je potrošnja veća od stvarne, ali ne i kada je manja.\nStručnjaci za energetiku rekli su za Betu da EPS Distribucija, kao i u svetu, želi kontrolu nad mernim uređajem kako se ne bi nelegalno trošila struja.\nU slučaju da potrošač ne želi da ustupi strujomere, EPS Distribucija, prema njihovim rečima, može da izvede merno mesto van poseda vlasnika kako bi mogla da kontroliše ispravnost brojila i potrošnju, a na vlasniku ostaje obaveza da održava brojilo u stanju tehničke ispravnosti.\nEPS Distribucija, inače, već naplaćuje održavanje mreže i mernih uređaja što se u računu za utrošenu električnu energiju može videti u stavci „troškova prenosa i distribucije energije do kupca”.\nTi troškovi, najčešće, kako su rekli, čine oko 40 odsto zaduženja na računu za utrošenu električnu energiju.\nUstupanjem strujomera potrošači, kako tvrde stručnjaci, neće imati nikakve smetnje u slučaju da žele da promene snabdevača strujom jer će EPS Distribucija nastaviti da njihova merna mesta i prateće instalacije održava u tehnički ispravnom stanju.\n# Ekonomija # Srbija\n· Četvrtak, 21. januar 2021. Povećana štednja stanovništva u Srbiji u vreme korone\n· Petak, 22. januar 2021. PKS: Biznismenima iz sveta omogućen lakši ulazak u Srbiju\nSSSS: Značajne razlike u platama između žena i muškaraca


VAZURA O RIVALU PARTIZANA: Izvukli smo najtežeg protivnika, ali optimisti smo i nadamo se dobrom rezultatu | Novosti.rs\nMiloš Vazura / Foto N. Paraušić\nDunajska Streda je prošlu sezonu završila iz šampiona Slovana iz Bratislave i sigurno nije naivan rival, ali vicešampion Srbije je favorit na ovoj utakmici.\n- Izvukli smo najtežeg od ponuđenih protivnika u žrebu, ali apsolutno verujemo u našu ekipu, trenera Aleksandra Stanojevića, kvalitet koji posedujemo, a koji ćemo dodatmo nadgraditi pojačanjima. Zato smo optimisti i nadamo se dobrom rezultatu - rekao je Vazura i dodao:\n- Kvalitet našeg rivala, koji je prava kolonija internacionalaca, još je jedan od dokaza da Konferens liga ima jednak kvalitet kao i Liga Evrope. Otuda je i motiv Partizana da se nađe u grupnoj fazi veoma veliki i učinićemo sve da na kraju tako i bude - istakao je generalni direktor Partizana za "Telegraf".\nPARTIZAN, VOŠA I ČUKA SAZNALI MOGUĆE RIVALE: Poznato sa kim bi mogli da se sastanu u kvalifikacijama za Ligu konferencija\n16. 06. 2021. u 09:49\nTSC KRENUO SA PRIPREMAMA; Krstajić: Bićemo jači\nPrva utakmica ovih rivala na programu je 22. jula u Beogradu, a revanš je sedam dana kasnije u Slovačkoj.\nFK Partizan fudbal Partizan Miloš Vazura Kvalifikacije za Ligu konferencija\nJOVIĆ NAKON POBEDE PARTIZANA: Krivo mi je zbog mnogo propuštenih šansi\n23. 07. 2021. u 16:09


Korona virus: U Srbiji raste broj zaraženih, Nemačka odobrila Oksfordsku vakcinu za starije od 65 godina - Ozonpress :: internet portal\nDok u Srbiji raste broj zaraženih, u Brazilu je drugi dan zaredom zabeležen rekordan broj preminulih, a zdravstvene vlasti u Nemačkoj zvanično su odobrile korišćenje Oksfordske vakcine i za starije od 65 godina.\nPrema podacima Gradskom Zavodu za javno zdravlje u Beogradu je tokom prošle nedelje koronavirus registovan u 124 osnovne i srednje škole, gde je bilo 305 obolelih.\nPredrag Kon, epidemiolog i član Kriznog štaba, rekao je da je Srbija daleko od uvođenja vanrednog stanja, jer je to procedura.\nDodao je da Krizni štab neće odustati od onoga šta su i tražili – minimum zatvaranja na sedam dana, iako je svima jasno da bi trebalo da bude i više.\n„Normalno da bi policijski čas rešio najbrže, ali znamo da se to neće desiti“, rekao je Kon na Prvoj televiziji.\nAmerički predsednik Džo Bajden uputio je kritiku jer je ukinut zahtev za obavezno nošenje maski u državama Teksas i Misisipi, nazvavši to „neandertalskim postupkom“„\nKancelarka Nemačke Angela Merkle izjavila je da su promenili mišljenje o tome da vakcinu Astrazeneka ne treba da prime stariji od 65. godina.


Dačić: Priština ubila dijalog | N1 Srbija\nDačić: Priština ubila dijalog, njihova platforma za nas nema nikakav značaj\n13.03.2019. |10.56 |\nMinistar spoljnih poslova Ivica Dačić izjavio je da je Priština svojim delovanjem ubila dijalog i izrazio bojazan da bi prištinskim vlastima moglo da padne na pamet da pokušaju vojno da osvoje sever Kosova.\n"Svih ovih godina se govorilo da je postojala šansa da se postigne kompromis, kako ovaj konflikt ne bi ostao, da ne kažem zamrzut, već da ne bi trajao toliko da bude smetnja daljem razvoju Srbije", rekao je Dačić za TV Pink i dodao da je svima bio interes da se postigne kompromis.\nPotezi Prištine, rekao je Dačić, doveli su do toga da je potpuno zaustavljen dijalog, a stav Beograda je da može biti nastavljen samo kada se takse ukinu.\nOn je podsetio da niko ne kaže da postoje rokovi, ali bila su neka očekivanja vezana za evropske izbore, a da se polako pripremaju i američki izbori, što nas dovodi, kako je rekao, u opasnost da se na vlast vrate one snage koje su apsolutno protiv dijaloga i zalažu se samo za priznanje nezavisnosti.\n"To nas uvodi u jedan vrtlog sa potpuno neizvesnim krajem. Zato je to tako velika opasnost i mi smo svima redom govorili da su ovakvi potez Prištine dokaz da oni ne žele dijalog, već da žele da dobije ne samo celo Kosova kao nezavisnu državu, već i da pripoje nekoliko opština jugu Srbije", rekao je Dačić i dodao da se "pobedom u Tuzima, u praksi ostvaruje koncept te takozvane Velike Albanije".\nMinistar je dodao da postoje sada velike sumnje ko i zašto sve to gura, podsetivši da je 13 zemalja povuklo priznanje nezavisnosti Kosova.\n"Ovim poništavaju sam Briselski sporazum i vraćaju se na perod pre toga. Međutim, ta platforma za nas nema nikakav značaj, niti ćemo išta iz te platforme prihvatiti i realizovati, ali to je pokazatelj koliko su protiv kompromisnog rešenja. Međunarodna zajednica pred tim zatvara oči", dodao je Dačić.\n"Na najbolji mogući način smo se borili za nacionalne interese i nikome ne pada na pamet da sada kapituliramo ili da uradimo nešto što bi štetilo državnim interesima, ali mislimo da to pitanje mora da se reši, a ako do 2025. godine ne postignemo dogovor, teško ćemo postati članica EU", ocenio je Dačić.\nMinistar spoljnih poslova je poručio da moramo biti svesni šta se sve može desiti i podvukao da Srbija neće dozvoliti napad na Srbe na severu Kosova.\n"Za Srbiju je važno da bude jedinstvena i samo tako će odbiti sve moguće pomisli da neko fizički napadne Srbiju. Srbija neće dozvoliti napade na Srbe na Kosovu, posebno na severu, jer im je opsesija da ovladaju tim delom", zaključio je Dačić.\nIvica Dačić briselski dijalog Priština Evropska unija\nDačić: Socijalisti su najstariji srpski politički brend, stoje postojano 17.07.2019.\nSve je dogovorno obustavljeno, jer kompromisa ne može biti u situaciji kada je "neko" potpisao da priznaje KiM, pa je potom po principu "naknadne pameti" došao do spoznaje da je napravio fatalnu grešku. Sada je uveliko u toku proces "zamene teza" pa jedni pričaju o granicama (mada ne postoje međunarodno priznate granice između KiM i uže Srbije) a drugi se klate sa pričom o nekakvom teritorijalnom integritetu i suverenitetu KiM! Kakav suveretnitet KiM ima u okviru međunarodno priznate članice UN Republike Srbije, koja je s apsekta međunarodnog prava sukcesor SFRJ, SRJ i državne zajednice Srbija i Crna Gora, gde se pominje status KiM, osim u rezoluciji SBUN 1244? Svi akti koje bi privremena uprava na KiM koju predvode kosovski Albanci donela, nemaju pravni značaj s aspekta međunarodnog prava. Međunarodna priznanja koja je KiM dobila u međđuvremenu predstavljaju političke, a ne pravne akte, nešto što ih ne konstituiše kao suverenu državu. Kada i gde je Međunarodni sud pravde rekao da je KiM nezavisna država, ili da je secesija KiM međunarodnopravno dozvoljen akt? MSP je u neobavezujućem mišljenju s aspekta pozitivnog međunarodnog prava odgovorio samo da deklaracija o proglašavanju jednostrane nezavisnosti KiM kao formalni politički akt nije pravno suprotstavljena međunarodnom pravu. Otkud onda zaključak da je secesija KiM u uslovima privremene međunarodne uprave UN i drugih međunarodnih organizacija pravno dozvoljena? Ko je dao pravo nacionalnoj albanskoj manjini da proglasi secesiju i da se odvoji od Srbije a da to bude u skladu sa važećim međunarodnim pravom? Ako je to tako, ne radi se o slučaj sui generis, već o presedanu kojeg valja primeniti diljem sveta, neka onda svi pripadnici nacionalnih manjina u višenacionalnim zajednicama imaju pravo na samoopredeljenje!!!!!!\npiši knjigu ne komentar\nCemu trud oko pisanja kad vas cenzurise neki obucen i instruisani klinac


Niška televizija » Uklanjanje neregistrovanih i havarisanih vozila (VIDEO)\nUklanjanje neregistrovanih i havarisanih vozila (VIDEO)\nObjavljeno 13.12.2013. 14:13\nParking servis i Komunalna policija počeli su da uklanjaju neregistrovana i havarisana vozila iz centra grada. Cilj ove akcije je da obezbedi nesmetano kretanje saobraćaja i pešaka, kao i da se oslobode parkinzi oko zgrada, kaže zamenik predesdnika skupštine grada Nenad Stanković.\nPauk je danas odneo nekoliko neregistrovanih vozila iz Hilandarske i Katićeve ulice, kao i sa bulevara Nemanjića. Automobile koji su u vidno dobrom stanju odvoziće na depo „Parking servisa“ na Trošarini, a havarisana i priključna vozila na prostor JKP „Mediane“ u ulici Ivana Milutinovića. Vlasnici imaju 120 dana da ih preuzmu, a ukoliko se ne jave za to vreme, vozila idu na aukciju.\nKomunalna i inspekcija za puteve već mesec i po dana obaveštavala je vlasnike da uklone vozila sa javnih površina. Bilo ih je ukupno 1651 na teritoriji grada.\nKazne za ovaj prekršaj su od dva i po do trideset hiljada dinara, a vlasnici moraju da plate i troškove pauka, koji iznose oko pet hiljada, kao i ležarinu od 50 dinara dnevno JKP „Mediani“. Ovakva vozila uklanjaće se i ubuduće sa teritorije čitavog grada, dodaju u Komunalnoj policiji.\nDonacija Ustanovi „Mara“\nPoslednja runda za datum


Ambasade: Dozvoliti novinarima i civilnom društvu da rade bez zastrašivanja - KRIK\nAmbasade: Dozvoliti novinarima i civilnom društvu da rade bez zastrašivanja\nnapadi na KRIK\nNekoliko ambasada evropskih zemalja osudilo je danas napade predstavnika vlasti i prorežimskih tabloida na novinare KRIK-a i predstavnike nevladine organizacije CRTA. Iz ambasada su poslali poruku da mediji i civilno društvo mogu da obavljaju svoj posao samo ako ih poštuju i ako im se dozvoli da rade bez pretnji i zastrašivanja.\n„U proteklih nekoliko dana, novinari KRIK-a su lično bili napadnuti do te mere da im je ugrožena bezbednost“, piše u saopštenju ambasade Francuske i podseća se da su se na ove optužbe nadovezali neki narodni poslanici. Laži su izrečene i o nevladinoj organizaciji CRTA čiji su predstavnici prozivani poimence, a u javnost su iznošene poverljive informacije o njima, smatraju iz ove ambasade.\n„Profesionalni novinari, posmatrači političkog života i nevladine organizacije čine sastavni deo demokratske vladavine i doprinose uključenosti građana u politički život. U tom cilju, oni moraju da uživaju uslove rada koji im omogućavaju da obavljaju taj posao od javnog značaja, daleko od svakog političkog i medijskog pritiska“, piše u saopštenju.\nNedavni događaji u medijima i parlamentu zabrinuli su i predstavnike ambasada Belgije, Italije, Holandije, Nemačke i Finske.\n„Mediji i civilno društvo mogu da obavljaju svoj presudni posao samo ako ih poštuju i ako im se dozvoli da slobodno posluju bez pretnji i zastrašivanja“, saopštili su iz ambasade Belgije na zvaničnom profilu na društvenoj mreži Tviter.\nNa isti način se oglasila i italijanska ambasada.\nNGOs and journalists serve an important function in any modern country, now more than ever. In the public interest, we hope that a more constructive environment could be soon built for their activity here@KRIKrs @CRTArs\n— Italy in Serbia (@ItalyinSerbia) March 18, 2021\n„Nevladine organizacije i novinari imaju važnu funkciju u bilo kojoj modernoj zemlji, sada više nego ikad. Nadamo se da bi uskoro moglo biti izgrađeno konstruktivnije okruženje za njihove aktivnosti“, piše na njihovom Tviter profilu.\nIz ambasade Holandije poručuju da novinari i civilno društvo čine sastavni deo demokratije i da treba da prestanu „kampanje u medijima kojima se blati njihov rad, a koje podržavaju određeni poslanici u Skupštini“.\nFinska ambasada navodi da su civilno društvo i nezavisni mediji važni sastavni elementi demokratskog društva\n„Kampanje kojima se oni blate moraju da prestanu”, poručuju iz ove ambasade.\nDa profesionalni novinari i nevladine organizacije u Srbiji igraju važnu ulogu u jačanju demokratije i vladavine prava – upravo i iz razloga što postavljaju kritička pitanja, poručili su danas i iz ambasade Nemačke u Beogradu.\n„Ovih dana su KRIK-ovi novinari doslovno postali meta medijske kampanje klevetanja. Slični napadi protiv KRIK-a i nevladine organizacije CRTA usledili su i od strane pojedinih poslanika, uprkos kodeksu ponašanja koji je nedavno usvojen u Skupštini“, piše na Fejsbuk stranici ove ambasade.\nKampanja protiv KRIK-a traje više od nedelju dana – predstavnici vlasti i državni tabloidi optuživali su nas za razne stvari, od toga da smo „privatno glasilo Veljka Belivuka“ do toga da, kako je juče rekao poslanik Aleksandar Martinović peremo novac, ne plaćamo porez i da smo kriminalno udruženje.\nNapade su ranije već osudili predstavnici tela Evropske unije i više ambasada, kao i brojna domaća i međunarodna novinarska udruženja i organizacije civilnog društva.\nBelivuk je, podsetimo, osumnjičen da je predvodio kriminalnu organizaciju koja je navodno vršila ubistva, otmice, pranje para i prodaju droge, a deo je crnogorskog kavačkog klana.\nDok je KRIK godinama otkrivao veze koje su Belivuk i njegovi saradnici imali u policiji i politici, ni institucije ni provladini mediji nisu se bavili njima, a sada nas predstavljaju kao njihove saradnike. Ovo je naročito opasno ako se ima u vidu da je Belivukova grupa kao deo kavačkog klana uključena u rat klanova koji traje više godina i u kome je ubijeno oko 50 osoba.\nO vezama ovog klana u vlasti pročitajte ovde.


Prvi „Vinofest Potisja” u Novom Bečeju okupio brojne izlagače\nU subotu je održan prvi "Vinofest Potisja", organizovan od strane Klastera Potiskog regiona, a podržan od strane Ministarstva trgovine, turizma i telekomunikacija, Turističke organizacija Vojvodine i Turističke organizacije Novi Bečej.\nKako je objasnila Tamara Drobnjak, predsednica Klastera Potiskog regiona, ovaj sajam je okupio dvadesetak vinarija iz regiona, a osim izlagačkog dela, program je obuhvatio i predavanje o potencijalima za razvoj vinskog turizma i izložbu "Kulturno nasleđe Srba u Potisju".\n"Usled nepovoljne epidemiološke situacije manji je obim izlagača, ali verujemo da će upravo Vinofest Potisja na neki način biti "začetak" budućih manifestacija sličnog tipa na ovom području".\nNa platou ispred hotela "Tiski Cvet", posetioci su mogli da isprobaju najbolja vojvođanska vina i razne specijalitete domaćina i gostiju, kao i da se provesele uz tamburaške pesme.\nDirektor Turističke organizacije opštine Novi Bečej, Saša Dujin otkrio nam je odakle su došli izlagači.\n"Izlagači su uglavnom iz Novog Bečeja, Bečeja, Čuruga, Malog Iđoša, ali tu su i naši prijatelji iz Vršačkog regiona, kao i Čoke. Na žalost, naš izvorni Krokan još nije stigao da završi celokupnu proizvodnju i nije danas izložen", rekao je Dujin i dodao da su putevi vina kroz Srbiju odavno "utabani" i da su na red sada došli naši krajevi.\nDa je turizam, usled pandemije izazvane korona virusom pretrpeo najviše gubitaka, potvrdila je i Nataša Pavlović, direktorica Turističke organizacija Vojvodine.\n"Vinofest Potisja organizujemo poštujući sve propisane zaštitne mere, a nadamo se da će ova manifestacija postati tradicionalna i to ne samo u Novom Bečeju, već u svih 11 opština u Potisju".\nPored izlagačkog dela programa, u okviru sajma "Vinofest Potisja", održano je predavanje o potencijalima za razvoj vinskog turizma u Srbiji.\nPredavač, Dragana Arsenijević Dudić, ekonomista za turizam, angažovana ispred strane Agencije "Vaša vizija" iz Beograda istakla je da vinski turizam svuda doživljava ekspanziju.\n"Većina naših vinara, pored same proizvodnje vina, bavi se i vinskim turizmom jer su upravo tu videli potencijal, u smislu većih prihoda i mogućnosti da tako zaokruže svoju vinsku priču. Pored Šumadijskog vinskog puta, imamo razvijene i puteve Vršačkog vinogorja, zatim Palić, tu je i Beogradsko vinogorje sa Smederevom, kao i Negotinski rejon. To su sve razvijeni vinski putevi, a imamo i ove druge, gde pripada i Potisje, koji ima svoj potencijal, ali još uvek čeka neku svoju ekspanziju u smislu vinskog turizma".\nBogat program prvog "Vinofest Potisja", zaokružila je i izložba "Kulturno nasleđe Srba u Potisju" Nemanje Karapandžića, kustosa bečejskoj muzeja.\n"Izložba predstavlja omaž znamenitim ličnostima iz svih Potiskih opština koje su dale svoj doprinos za očuvanje nacionalnog identiteta i vere. Obuhvata period od druge polovine XVIII, do polovine XX veka", rekao je Karapandžić i dodao da se izložba sastoji od kataloga i 16 panoa.\n"Tako su se na panoima pronašla imena Stevana Sremca, Josifa Marinkovića, Radivoja Popovića, Lukijana Mušickog, Bogdana Dunđerskog, Eufemije Jović, Vladimira Glavaša i mnogih drugih značajnih ličnosti".


Staridž: "Odlično se slažem sa Suarezom" - Sportske.net\nStaridž: "Odlično se slažem sa Suarezom"\nNapadač 'Redsa' kaže da ima sjajnu saradnju sa saigračem Luisom Suarezom i da ga raduje to što ekipa ima pobednički mentalitet.\nStaridž i Suarez su postigli pet od poslednjih šest golova za Liverpul u utakmicama protiv Sanderlenda i Kristal Palasa, a trener kluba s Enfilda Brendon Rodžers ocenio je da njih dvojica mogu da postanu jedan od najboljih napadačkih tandema u Premijer ligi.\n"On je dobar momak i imamo sjajnu hemiju na terenu. Lakše je kad imaš nekoga kao što je Suarez, nekoga ko može da vam pomogne da postižete golove... Nadam se da ćemo nastaviti ovako", rekao je Staridž za britanske medije.\nLiverpul je odlično počeo novu sezonu u Premijer ligi i trenutno je drugi na tabeli, odnosno ima isti broj bodova (16), kao i prvoplasirani Arsenal.\n"Postoji snažna želja za uspehom, svi žele da pomognu Liverpulu da se vrati na pobedničke staze, tamo gde je bio u prošlosti. Svako želi uspeh. Ne radi se o tome da se samo prodje i biti zadovoljan drugim ili trećim mestom. Radi se o tome da imamo pobednički mentalitet, nešto što nam je trener usadio i da svi želimo pobedu u svakoj utakmici", zaključio je engleski reprezentativac.


pismo - Dnevni list Danas\nPočetna » pismo\nPiše: FoNet 27. 12. 2020.\nBrnabić o pismu Đilasa o vakcini: Neznalica je i zao, sramoti Srbiju pred EU zbog jefitnih poena\nPredsednica Vlade Srbije Ana Brnabić je večeras kao članica Predsedništva vladajuće stranke SNS, komentarisala pismo koje je predsednik Stranke slobode i pravde Dragan Đilas uputio Evropskoj uniji.\nGrađanski preokret uputio je otvoreno pismo tužiocima povodom krivične prijave koju im je uputio pre više od godinu dana protiv lica koja i dalje upravljaju Gradom Zrenjaninom i privrednim društvom Fabrika vode doo Beograd, uz pitanje da li je moguće da nema odgovornih za nezakonito zaključen ugovor, petogodišnju ujdurmu, veliku materijalnu štetu.\nPiše: FoNet 23. 12. 2020.\nGrađanski preokret saopstio je da je uputio pismo Semu Fabriciju, šefu Delegacije Evropske unije u Srbiji, kojim ga je bliže i detaljnije upoznao s trendovima koji su u suprotnosti s njegovim nedavnim tvrdnjama iznetim na sednici skupštinskog Odbora za evropske integracije da “Srbija ima umerenu do dobru pripremljenost kao funkcionalna tržišna ekonomija”.\nPiše: M.P. 22. 12. 2020.\nSPC neće javno objaviti sadržaj Amfilohijevog pisma\nSrpska pravoslavna crkva u Crnoj Gori neće javno obznaniti testament nedavno preminulog mitropolita crnogorsko-primorskog Amfilohija, jer je, kako je rečeno Pobjedi, „reč o mitropolitovom privatnom pismenu“.\nLegendarni Nemanja Vidić kritikovao je danas rukovodstvo Fudbalskog saveza Srbije i ceo sistem, za koji je naveo da je „destruktivan i kratkoročan“ i da „postavlja ljude na funkcije sa sumnjivim namerama“.\nDveri predale pismo o zaštiti životne sredine\nLider Dveri Boško Obradović predao je danas u Narodnoj skupštini prvo Republičko pismo na temu zaštite životne sredine, čime je predstavljena tačka proglasa „Promena sistema-sigurnost za sve“, koja je posvećena „zelenom patriotizmu“.\nNagradni literarni i likovni konkurs Pošte Srbije „Piši Deda Mrazu“ počinje 1. novembra i trajaće do 5. decembra, najavljeno je danas iz tog javnog preduzeća.\nČlan Predsedništva BiH Milorad Dodik izjavio je da je pismom informisao američkog predsednika Donalda Trampa o aktuelnoj situaciji u BiH, jer smatra značajnim da on i njegovi saradnici budu obavešteni o tome na koji način se u BiH odvija situacija.\nMeštani deset sela iz okoline Gornjeg Milanovca uputili su pismo američkom predsedniku Donaldu Trampu, u kome ga pozivaju da poseti memorijalni kompleks koji se gradi u selu Pranjani posvećen misiji spasavanja američkih pilota za vreme Drugog svetskog rata „Halijard“.\nTramp potpisao pismo Hotiju u kojem pozdravlja njegovu hrabrost\nPredsednik Sjedinjenih Američkih Država Donald Tramp potpisao je danas pismo kosovskom premijeru Avdulahu Hotiju u kojem pozdravlja njegovu hrabrost da učini napredak i normalizaciji odnosa Srbije i Kosova.\nNaše kulturne institucije suočavaju se s presudnim trenutkom. Snažni protesti zbog rasne i socijalne nepravde dovode do zadocnelih zahteva za reformom policije, zajedno sa širim zahtevima za većom ravnopravnošću i uključivanjem u naše društvo, posebno u visokom obrazovanju, novinarstvu, filantropiji i umetnosti.\nPiše: Arhipelag magazin 27. 7. 2020.


Program otkupa kuća uskoro pred Vladom\n– Zahvalan sam vladiki na podršci konceptu kojim ovo ministarstvo nastoji da uspori ili zaustavi odlazak ljudi iz sela u gradove, a i dalje njihov odlazak van zemlje – rekao je Krkobabić. – Očekujemo da nam naši ljudi u rasejanju podrže i učestvuju u ovakvim programima, a prvi korak je da očuvamo i vratimo život u napuštene kuće u Srbiji. Apelujemo na ljude iz naše dijaspore da pomognu kod otkupa tih praznik kuća, da pomognu da se u njima nastane neki novi, mladi poljoprivrednici, ali i da i sami možda ponekad u njih svrate.\nPrema rečima vladike Irineja, naši ljudi u Americi su spremni da pomognu opstanak sela Srbije. Kako kaže, većina tamošnjih ljudi zna dobro gde su im koreni.\n– Smatram da je povratak selu od izuzetnog značaja, jer ona predstavljaju, kao i grad, budućnost Srbije, a ta prava ravnoteža nam je, kao i u svemu, potrebna. Proizvod koji ljudi na svojim njivama proizvedu predstavlja ponos Srbije i treba da bude poznat širom sveta – izjavio je vladika Irinej.\n– Kroz program finansijske pomoći za otkup, učinićemo da te prazne kuće u različitim delovima Srbije učinimo dostupnim. Program je namenjen pre svega mladim poljoprivrednicima i mladim bračnim parovima do 45 godina starosti koji žive u zajedničkim domaćinstvima na selu. Ovo je šansa da dobiju svoj krov nad glavom, da zasnuju sopstvena domaćinstva. Drugu grupu čine ljudi znanja i veština koji žele da krenu na selo, lica sa formalnim obrazovanjem iz oblasti medicine, farmacije, poljoprivrede, veterine, prosvetni radnici, ali i zanatlije. Treća grupa ljudi kojoj je ovaj program namenjen su oni koji trenutno žive u gradovima, a imaju nameru da odu na selo i bave se poljoprivrednim ili nepoljoprivrednim delatnostima, ili im pak priroda posla omogućava rad od kuće.


Humanitarna akcija srednjoškolaca iz Sanskog Mosta: Mjerili pritisak i prodavali kolače za Belmu - mojusk.ba\nUčenici Srednje medicinske škole iz Sanskog Mosta organizovali su u petak humanitarnu akciju u okviru koje su mjerili šećer u krvi i krvni pritisak građanima, te prodavali kolače. Sav prihod koji je prikupljen na ovaj način namijenjen je liječenju Belme Kadić (13), djevojčice s posebnim potrebama iz ovog grada koja je teško bolesna.\n“Na ideju da organizujemo ovu akciju došli smo vođeni isključivo humanim razlozima. Željeli smo da na ovaj način damo doprinos liječenju naše male sugrađanke”, istakla je učenica Inda Kurbegović. Supružnici Smail i Edina Kadić, roditelji oboljele djevojčice, kažu kako jedini spas za svoju kćerku vide u liječenju na nekoj od kliničkih ustanova u inostranstvu. Kažu kako je u posljednja dva mjeseca djevojčica bila hospitalizirana u Kantonalnoj bolnici u Bihaću, a potom i Kliničkom centru “Jezero” u Sarajevu, te je nakon toga vraćena kući, a da pri tom nije ustanovljena prava priroda njene bolesti niti terapija za liječenje.\nBelmino zdravstveno stanje se pogoršalo prije nepuna dva mjeseca, od kada se povukla u sebe i oslabila nekoliko kilograma. Inače, djevojčica od treće godine boluje od ahalazije jednjaka, rijetke bolesti koja ne dozvoljava da hrana koju pojede dođe u želudac, zbog čega je godinama podvrgnuta specijalnom režimu ishrane. Kadićevi su već godinama nezaposleni, a cijelu situaciju komplikuje i činjenica da su oboje bolesni.\nTroškovi stalnih putovanja, kupovine lijekova i hrane su izuzetno visoki i porodica nije u stanju da ih podmiruje, a pored bolesne djevojčice imaju još dvije kćerke koje pohađaju srednju školu.\nSvi koji žele da pomognu Belminoj porodici i njenom liječenju sredstva mogu uplatiti na žiro račun kod Sparkasse banke na žiro račun 1990446059476317.


BalkanMagazin :: Rusija: sporiji privredni rast\nčetvrtak, 16. maj 2019 10:33\nProsečna plata dostigla 626 evra\n(ilustracija, Moskva, Kremlj, u prvom planu su dve kule visoke 30 metara, sagrađene oko 1480.)\nBruto društveni produkt Rusije (BDP) porastao je u prvom kvartalu ove godine za 0,8 posto, saopštilo je rusko Ministarstvo privrede.\nTempo rasta se tako naglo usporio, prenosi Rojters, sa 2,7 procenata, koliko je iznosio u poslednjem kvartalu prošle godine. Prema analitičarima, stopa rasta biće slaba i dalje tokom ove godine.\nU celoj prošloj godini ruska privreda je zabeležila rast od 2,3 procenta što je bila najviša stopa u poslednjih šest godina. Ruska centralna banka predviđa da bi se BDP tokom ove godine mogao povećati za 1,7 posto.\nPrema podacima Ministarstva privrede, nominalna plata u Rusiji je u martu ove godine iznosila 45 hiljada rubalja (626 evra) i bila je za 5,2 posto viša nego u istom periodu lane. Realna plata, očišćena od inflacije, je, međutim ostala ista.


Večeras komedija „Ze film“ reditelja i člana Exit Point žirija Gi Žaka 11/06/2010 11:31\nPosetioci festivala večeras biće u prilici da u bioskopu na otvorenom, u Katoličkoj porti, pogledaju ostvarenje francuskog reditelja Gi Žaka - odličnu komediju pod nazivom „Ze film“, koja će biti prikazana u 23:15h, nakon ..\nSavet festivala Cinema City kao platforma za razvoj 11/06/2010 10:25\nNa festivalu Cinema City juče je održan prvi sastanak saveta festivala koji će učestvovati u kreiranju platforme za dalji razvoj i unapređivanje festivala. Cinema City je od osnivanja zabeležio veliki uspeh kod publike, ali i u ..\nPremijere Nacionalne klase oduševljavaju publiku 11/06/2010 07:27\nSinoć je vrlo uspešno protekla još jedna premijera selekcije Nacionalna klasa. Pred prepunom salom u Srpskom narodnom pozorištu prikazan je film „Žena sa slomljenim nosem“ reditelja Srđana Koljevića. O ..\nReprizna projekcija filma „San“ u subotu 11/06/2010 06:46\nGostovanje reditelja Mohameda Al Darađija, kao i njegov film „Sin Vavilona“, oduševio je posetioce festivala Cinema City. Ljudi su mu, po završetku projekcija, prilazili, postavljali pitanja i tražili autograme, ..\nFilmski program sedmog dana festivala 11/06/2010 06:39\nSedmi dan festivala Cinema City počinje sa projekcijama nešto ranije. Već u 13h, u SNP-u , možete pogledati odličan animirani film „ Princeza i žabac “, Dizni verziju kultne bajke „Princ žabac“ braće Grim. ..\nGlas publike festivala potvrđuje uspeh takmičarskih selekcija 10/06/2010 16:22\nSinoćnje projekcije, prikazane u okviru selekcije Exit Point, ponovo su popunile salu bioskopa na otvorenom u Katoličkoj porti. Mišljenja publike su pozitivna, a oni koji su se, kao pravi filmofili, odlučili da pogledaju obe prikazane ..\nAng Lijevo ostvarenje „Osvajanje Vudstoka“ osvojilo publiku festivala 10/06/2010 13:54\nFenomenalna posećenost projekcije Ang Lijevog filma „Osvajanje Vudstoka“ Burn Planet Rock selekcije svedoči o tome koliko posetici festivala Cinema City vole muzički film. Juče je posećenost u Dunavskom parka premašila sva ..\nUspeh Up to 10.000 bucks programa 10/06/2010 12:18\nJuče i prekjuče nakon projekcija filmova Up to 10.000 bucks organizovan je Q&A program, gde je publika bila u mogućnosti da postavi pitanja autorima prikazanih filmova. Ova inovacija u okviru Up to 10.000 bucks programa pokazala se vrlo ..\nDanas u 17h Forum teatar predstava „Stop“ 10/06/2010 11:37\n10. juna u 17 sati posetioci će imati prilike da učestvuju u Forum teatar predstavi „Stop“ koja je jedan od rezultata ali i načina rada rada na prevenciji nasilja u okviru ovog “Škola bez nasilja”. Pozivamo ..\nNacionalna klasa danas predstavlja 10/06/2010 09:12\nDanas na repertoaru selekcije Nacionalna klasa, u Srpskom narodom pozorištu, sa početkom u 18h možete pogledati repriznu projekciju filma „ Besa “ Srđana Karanovića. Jučerašnja projekcija pokazala je izuzetno ..\nŠesti dan festivala Cinema City 10/06/2010 07:07\nPregled filmskog programa za danas započećemo sa predstavljanjem filmova koji će biti prikazani na sceni Pera Dobrinović, u Srpskom narodnom pozorištu . Prvi na repertoaru, sa početkom u 13h je film selekcije Tribute: New ..\nIzdvajamo večeras 09/06/2010 17:38\nU 20:00, u MSUV, biće prikazano ostvarenje „ Rat, ljubav, Bog i ludilo “ Mohameda Al Darađija. Irački reditelj, gost festivala Cinema City, juče se po završetku projekcije filma „Sin Vavilona“, koji je bio ..\nCinema City Facebook nagradna igra 09/06/2010 15:18\nU okviru Cinema City stranice na Facebooku pokrećemo novu nagradnu igru. Naime, članovi Fan Pagea na Facebooku će jednostavnim „lajkovanjem“ statusa, kojim se objašnjava nagradna igra, biti u prilici da osvoje Cinema City ..\n2500 posetilaca u Dunavskom parku 09/06/2010 14:22\nSinoć na festivalskoj lokaciji u bioskopu na otvorenom u Dunavskom parku prikazane projekcije posetilo je 2500 ljudi. Izuzetnom uspehu doprineo je, pre svega, izbor programa, gde su na repertoaru bili animirano ostvarenje o strip junaku Kortu ..\nExit Point premijere danas 09/06/2010 12:22\nDanas na festivalu Cinema City, sa početkom u 21:15, u bioskopu na otvorenom u Katoličkoj porti, biće prikazan filma „ Aplauz “. Prema rečima selektorke programa, Dubravke Lakić, alkohol i glumac (u ovom slučaju glumica), ..


KRIZA Prošli kroz humanitarni koridor\nMali kamioni koji prevoze raseljene muškarce, žene i djecu napustili su u petak posljednji džep teritorije u istočnoj Siriji pod vlašću radikalne grupe ISIL u konvoju koji je bio pod pratnjom, nekoliko sati nakon zračnih udara koalicije pod američkim vodstvom koji su imali za cilj izvršiti pritisak na militante u regiji na obalama rijeke Eufrat.\nNajmanje 36 kamiona i dva autobusa prošli su kroz humanitarni koridor iz zadnjeg džepa teritorije pod vlašću militanata u udaljenom mjestu Baghouz u blizini iračke granice. Njih su pratili kamioneti na koje su postavljeni topovi koji pripadaju Sirijskim demokratskim snagama (SNF), koje imaju američku podršku.\nTristotinjak džihadista, sa stotinama civila za koje se vjeruje da su članovi njihovih porodica, bilo je pod opsadom duže od sedmice u šatorskom naselju u Baghouzu. SNF koji je okružio tu teritoriju nije bio u stanju da izvede konačni napad na enklavu zbog prisustva civila.\nPortparol SDF, Mustafa Bali, izjavio je da su tokom dana izvođeni zračni udari i izbijali su povremeni sukobi s militantima, koji su imali za cilj prinuditi ih da dopuste odlazak i posljednjim civilima.\nU proteklih nekoliko sedmica, skoro 20.000 ljudi otišlo je iz Bagouza kroz humanitarni koridor, napuštajući pješice posljednje utočište Islamske države, ali su militanti otada zatvorili koridor i nijedan civil nije napustio tu teritoriju sedmicu dana, sve do srijede, kada je evakuirana velika grupa ljudi, prenosi Associated Press (AP).


Garsonjera Kupovina Beograd | Nekretninko - Srbija-Nekretnine.org Blog\nBauk portage pri kupovini garsonjere u Beogradu, a posebno šarolikost u cenovniku garsonjera svakako postoji sa razlogom. Medjutim zaista je interesantno šta se sve može naći u ponudi naše prestonice ukoliko se upustite u pretragu.\nJa sam se u vaše ime pozabavila ovom temom i mogu vam reći da pravila ne postoje te da je cenovnik garsonjera u Beogradu raznovrstan. Rezultate pretrage podeliću sa vama uz preporuku da se u lični pohod upustite sa jasnom listom prioriteta.\nBilo bi zaista poželjno da ste svesni one karakteristike koja vam je naj bitnija i prema kojoj ćete da birate umesto potrage za izmišljenim i unapred definisanim stanom. Takve garsonjere u ponudi uglavnom su veoma retke pogotovo ukoliko vam je budžet ograničen. I sami ste svecni činjenice da se u toku duže portage sredstva često mogu osuti.\nStoga budite konstruktivni i otvoreni da pri kupovini garsonjere u Beogradu razmotrite lodju umesto terase, šank umesto odvojene kuhinje,stan na 4 spratu sa centralnim grejanjem umesto onog na prvom koji je zimi ogrejan tea pećima.\nKrenuvši od strogog centra grada naišla sam na sledeću mogućnost izbora; Stan u Kapetan Mišinoj od 25 m2 čija je cena 72 000 eura i jedan u Majke Jevrosime od 24 m2 čija je cena 57 000 eura koji pritom ima 2 terase. Razlika od čitavih 15 000 eura sadrži se dakle u jednom kvadratu?Preporuka u ovom slučaju je da se razmotri da li je samo u pitanju lična procena garsonjere za prodaju ili je realno infrastuktura zgrade toliko lošija u jeftinijem slučaju. Ako ne budete mogli da donesete odluku izmedju ova dva stana u katalogu garsonjera imate stančić u Skadarskoj ulici od 24 m2 sa cenom od 60 000 eura kao srednje rešenje sa meni lično meni najprivlačnijom lokacijom u okviru pešačke zone.\nNešto malo dalje od centra na gotovo istoj lokaciji pored pijace Kalenić jednu garsonjeru na prodaju od 24 m2 koji košta 59 000 eura a drugi od 21 m2 cene na 46 000 eura uz naznaku da je cena m2 spustena sa 2 460 eura na 2 190 radi hitne prodaje.Uz obaveznu proveru ovo deluje kao odlična ponuda garsonjere.\nU novoizgradjenom centru grada ondosno u blizini Beogradske Arene na Novom Beogradu cene su gotovo astronomske.Na toj lokaciji su naime u ponudi garsonjera za prodaju uglavnom stanovi luksuzne kategorije.Cena garsonjere od 29 m2 iznosi 78 000 eura što znači da je cena m2 2 690 eura.Ovo je idealno rešenje za poslovne ljude sa odličnom zaradom (kreditnim mogucnostima) koji će se ovde nalaziti u samom poslovnom centru Beograda.\nNa Zvezdari iz ponude garsonjera izdvajamo dva stana sa drastičnom razlikom u ceni m2.Garsonjera iz zgrade koja datira iz 1970 godine ima cenu od 1 960 eura po m2 a ona novijeg datuma 2 320 po m2.Razlog je jasan i opravdan a izbor isključivo na vama.\nInteresantan primer je naselje Medak I na kome sam našla 2 stana idenitčnih osobina od 22 m2 sa tim što jedan cene 31 000 eura a drugi 36 000 eura uz napomenu da su u cenu uračunata 2 ugradna plakara i kuhinjski elementi.Na vama je da uz osmeh razmislite da li ove ugradne elemente možete pazariti ili napraviti za manje od 5 000 eura.\nU naselju Mirijevo na bliskim lokacijama prodaju se stanovi od 32.5 m2 po ceni od 40 600 eura i 35 m2 od 45 000 eura.Razlika od 30 eura po kvadratu u korist drugog je u tome što je u pitanju novogradnja te će ovde potreba za komoditetom doneti odluku.\nNapomenula bih da pri kupovini garsonjere u Beogradu možete u daljim naseljima naći daleko povoljnije. Obrenovac je primer opštine koja jeste udaljena podosta od centra ali je dobro organizovana a cena m2 se kreće između 700 i 900 eura.\n(izvor informacija o nekretninama http://www.nekretnine-srbija.info/nekretnine/)\nZaljučak je veoma jednostavan, samo okvirna podela postoji ali od ličnih mogucnosti i afiniteta pa čak istrajnosti u potrazi zavisi hocete li kvadrat platiti više ili manje od planiranog. Nemojte dozvoliti da vas brzina odvede gde niste želeli pri kupovini garsonjere u Beogradu već se uselite u stan sa osmehom na licu, a u međuvremenu pogledajte trenutne cene stanova u Beogradu.\npostovao Stefan Stefanovic dana 4.09.2011.\nDobar da, intersuje me gde bih mogao da nadjem jednu garsonjeru za studenta, jos malo polazim na fakultet pa bi hteli stan da kupimo u beogradu ili nisu! Ako vam nije tesko molim vas posaljite mi predloge na mail, cena bi mogla da ide do 15000 eura! hvala unapred!\napartmani beograd » prodaja stanova novi sad » Poslovni prostor » Beograd nekretnine » stan na dan beograd » Izdavanje stanova Novi Sad » Izdavanje stanova Beograd » Izdavanje stanova » Kuca na prodaju » Prodaja stanova » Beograd nekretnine prodaja » Prodaja kuca » Zemljište » Placevi beograd » Prodaja stanova Beograd » Poslovni prostor beograd » Beograd nekretnine izdavanje » beograd nekretnine izdavanje bez posrednika » agencije za nekretnine »


Kampanja, čiji je cilj povećanje broja članova Crvenog krsta, najavljena je na tradicionalnom seminaru za nastavnike koji je Crveni krst Republike Srpske organizovao u turističkom kompleksu Etno sela "Stanišići" u Bijeljini.\nMihajlović je istakao da je ovo četvrti seminar za nastavnike, te da je Crveni krst Republike Srpske jedinstven u svetu po tome što su škole najveći izvor volontera.\nOn je rekao da Crveni krst ima mali procenat profesionalaca i da njegov rad većinom počiva na volonterizmu.\n"Crveni krst i prosvetari imaju zajedničku obavezu i misiju da stvaraju zdravu mladu i humanu ličnost, jer na zdravoj porodici počiva i zdravo društvo", dodao je Mihajlović.\nSeminar je okupio nastavnike iz svih 65 lokalnih zajednica u Republici, kao i sve sekretare opštinskih organizacija Crvenog krsta.\nUoči seminara organizovano je zabavno veče i druženje učesnika, a radni deo posvećen je temi kompetencija nastavnika u savremenom društvu.\nMihajlović ocenjuje da je program aktivnosti Crvenog krsta Republike Srpske zanimljiv i privlačan za mlade, zbog čega iz godine u godinu i raste broj volontera.\n"Prolazeći kroz razne katastrofe osetili smo šta znači humanost i solidarnost i koliki je značaj Crvenog krsta u svetu", zaključio Mihajlović.\nČačani poručuju: Da se vratimo neporaženi sa gostovanja Čukaričkom\nKapiten čačanskog Borca Mario Maslać izjavio je da ekipa protiv Čukaričkog na startu plej-ofa želi da pokaže da je visoka pozicija u Superligi realnost.


11. Nov. 2018.\nPredsjedavajući Predsjedništva Bosne i Hercegovine Bakir Izetbegović je na poziv predsjednika Republike Francuske Emmanuela Macrona u Parizu učestvovao u ceremoniji obilježavanja 100. godišnjice primirja iz 1918. godine i kraja Prvog svjetskog rata.\n08. Nov. 2018.\nPredsjednik Stranke demokratske akcije (SDA) i aktuelni predsjedavajući Predsjedništva BiH Bakir Izetbegović u razgovoru za Klix.ba govori o formiranju vlasti, odgovara na pitanje kome će ponuditi vlast i kako zamišlja koaliciju. Također komentariše odnos SDA prema građanskom konceptu, političko propitivanje ostavštine Alije Izetbegovića i druge teme.\n29. Okt. 2018.\nPredsjedavajući Predsjedništva Bosne i Hercegovine Bakir Izetbegović primio ambasadora Ruske Federacije u BiH Petra Ivantsova\nSagovornici su razmijenili mišljenja o bilateralnim odnosima dviju zemalja. Predsjedavajući Izetbegović je informisao ambasadora Ivantsova o situaciji u Bosni i Hercegovini, a razgovarano je i o procesima koji će uslijediti nakon održavanja Općih izbora u našoj zemlji.\nAktuelni predsjedavajući Predsjedništva BiH i predsjednik Stranke demokratske akcije (SDA) Bakir Izetbegović govorio je za Federalnu televiziju o aktuelnim političkim temama.\nPredsjedavajući Predsjedništva Bosne i Hercegovine Bakir Izetbegović primio predstavnice udruženja porodica žrtava genocida\nPredstavnice Pokreta Majke enklave Srebrenica i Žepa i Udruženja Žena Podrinja Bratunac uručile su predsjedavajućem Izetbegoviću pismo zahvale za podršku i nesebičnu pomoć u borbi za istinu i pravdu koju im je pružao tokom dva mandata u Predsjedništvu BiH.\nPredsjedavajući Predsjedništva Bosne i Hercegovine Bakir Izetbegović primio ambasadoricu Narodne Republike Kine Chen Bo\nTokom razgovora konstatovani su dobri bilateralni odnosi dviju zemalja, kao i ostvareni napredak, naročito na ekonomskom planu.\nPredsjedavajući Predsjedništva Bosne i Hercegovine Bakir Izetbegović primio šefa Delegacije EU u BiH Larsa Gunnara Wigemarka\nTokom susreta razmijenjena su mišljenja o situaciji u Bosni i Hercegovini i procesima koji će uslijediti nakon održavanja Općih izbora u našoj zemlji.


Peticiju podrške predsjedniku Srbije pružili su i crnogorski političari, čelnici Srpske kuće...\n30618 pregleda\t836 reakcija\t152 komentar(a)\nPredsjednik Socijalističke narodne partije (SNP) Vladimir Joković i gradonačelnik Nikšića Marko Kovačević (Nova srpska demokratija) su među potpisnicima peticije podrške predsjedniku Srbije Aleksandru Vučiću.\nPeticiju “za odlučnu odbranu ugleda i institucije predsjednika Republike Srbije Aleksandra Vučića od medijskog rata koji protiv njega vode političke i interesne grupe u zemlji i okruženju i medijima pod njihovom kontrolom”, pokrenula je organizacija iz Srbije, koja se predstavlja kao Institut za političko umrežavanje. Peticija je pokrenuta nakon objavljivanja optužbi iz iskaza vođe navijačko-kriminalne grupe Veljka Belivuka da je sarađivao sa predstavnicima vlasti i samim Vučićem.\nJoković i Kovačević nisu juče odgovorili na pitanje “Vijesti” iz kojih razloga su potpisali peticiju, a to nisu učinili ni iz Srpske kuće, čiji su direktor Emilo Labudović i njegov zamjenik Radosav Jokić, takođe među potpisnicima. Peticiju je potpisao i pomoćnik sekretara Sekretarijata za preduzetništvo Glavnog grada Vladimir Pavićević i urednik IN4S i Nacionalna TV Gojko Raičević.\nPrema podacima sa sajta organizacije, peticiju je potpisalo više od 500 ljudi. Među njima su uglavnom stranačke ličnosti, funkcioneri javnih preduzeća i ljudi iz svijeta estrade.\nNa sajtu Instituta za političko umrežavanje navodi se da “bespoštedna i besomučna kampanja” koju protiv Vučića vode razne strukture u Srbiji i tajkuni, kriminalni klanovi, nevladine organizacije, mediji i paradržavne institucije pod njihovom kontrolom, ali i političke i kriminalne strukture u okruženju traje još od 2012. godine kada je poveo odlučnu borbu protiv kriminala i korupcije.\n”Medijski rat protiv Aleksandra Vučića ima opasne i krajnje destabilizujuće namjere sa ciljem omalovažavanja kako institucije predsjednika, koja svoj legitimitet crpi iz direktne i većinske podrške građana na izborima i koja po Ustavu Srbije izražava jedinstvo svih njenih građana, tako i sa ciljem obesmišljavanja sudstva i tužilaštva”, navode iz Instituta za političko umrežavanje.\nInstitut za sebe navodi da je “patriotska organizacija osnovana 2020. godine”.\nVladimir JokovićMarko KovačevićAleksandar VučićGojko RaičevićVladimir PavićevićEmilo LabudovićSrpska kućaRadosav Jokić


BalkanMagazin :: BiH: Zbog snabdevanja gasom iz Turskog toka moguće sankcije SAD\nčetvrtak, 01. april 2021 18:27\nBosna i Hercegovina je danas počela da dobija prirodni gas preko Turskog toka, isključujući snabdevanje iz pravca Ukrajine i Mađarske. Ova promena trase mogla bi je suočiti sa sankcijama Sjedinjenih Država. (Snabdevanje gasom iz pravca Ukrajine i Mađarske trebalo je da traje do kraja 2023. godine. Foto: Gasprom)\nKompanija Energoinvest je kao ovlašćeni dobavljač gasa za BiH sklopila aneks ranijeg ugovora sa ruskom državnom kompanijom Gasprom, kojim je precizirano da će se od 1. aprila isporuka odvijati novim pravcem, odnosno gasovodom Turski tok.\nGas je do sada dolazio preko Ukrajine i Mađarske, i tako je trebalo da bude sve do kraja 2023. godine, a predstavnici Energoinvesta tvrde da su morali da pristanu na novi zahtev ruskog isporučioca, prenosi portal Kliks.\n"Gasprom nam nije ostavio ni prostor ni opciju za dalji transport mađarskom rutom od 1. aprila", rekla je za ovaj bosanski mediji direktorka Energoinvesta Bisera Hadžialjević.\nAneks ugovora o isporuci gasa za BiH, koji je ultimativno ponudila ruska strana, potpisan je uprkos jasnom upozorenju ambasade Sjedinjenih Država da bi to moglo dovesti do sankcija, jer sadašnja američka administracija ruske projekte Turski tok i Severni tok vidi kao nastojanje Moskve da podrije evropsku stabilnost i učini kontinent potpuno zavisnim od ruskog gasa, prenosi Hina.\nRegionalni mediji prenose da bi SAD ubrzo mogla doneti dekret kojim bi bili sankcionisani svi akteri projekata Turski tok i Severni tok 2. (Izvor: euronews.com)\nEndi Alen, savetnik za ekonomska pitanja u ambasadi SAD u BiH, informisao je u martu Nijaza Čardakliju, šefa Odeljenja za ekonomsku multilateralu i rekonstrukciju Ministarstva inostranih poslova BiH, o tome šta sadašnja administracija u Vašingtonu namerava da preduzme kako bi se suprotstavila ruskoj politici energetskog uslovljavanja Evrope.\n"Alen je izvestio da će Bela kuća vrlo brzo doneti dekret kojim će biti sankcionisani svi pojedinci, kompanije i organizacije koje su na bilo koji način, što se odnosi na osiguranje opreme, usluga ili finansija, uključene u sprovođenje projekata Severni tok 2 i Turski tok", stoji u zabelešci s ovog sastanka, koju je napisao Čardaklija.\nVašington će nakon donošenja odgovarajuće odluke ostaviti rok od mesec dana svima koji su uključeni u realizaciju spornih projekata da se iz njih povuku ili će se u protivnom suočiti sa sankcijama, stoji u zabelešci Nijaza Čardaklije, šefa Odeljenja za ekonomsku multilateralu i rekonstrukciju Ministarstva inostranih poslova BiH.


Zastakljivanje terase | GRAĐEVINAC | www.gradjevinac.com\nPublished on: 16. juna 2020. Published in: Некатегоризовано\nZastakljivanje terase je biznis koji se ubrzano razvija kod nas. Nastao je iz potrebe da čovek sa prostorom koji mu je predodređen kao terasa, balkon ili lođa, dobije u funkcionalnom smislu ono što želi. U zavisnosti od želja i mogućnosti, podkonstrukcije terase, balkona , mnogi zastakljivanjem žele da dobiju : Sobu, ostavu, prošire postojeću prostoriju koja ima izlaz na terasu i tako dalje.\nU zavisnosti od mogućnosti i želja sada smo u prilici da biramo da zastakljivanje terase odradimo sa:\nFiksnom stolarijom PVC ili ALU ( zauvek vam ostaju prozori i terasu pretvarate u sobu ili produžetak postojeće prostorije)\nKlizno-preklapajući sistem zastakljivanja terasa koji se sastoji od gornje i donje šine po kojima kližu stakleni paneli. Kvalitetni ležajevi omogućavaju lako i nesmetano pokretanje panela.Paneli se slažu na jednom ili oba kraja u “harmoniku”. Ovaj sistem je najbolji u tom smislu što omogućava da imate terasu u punom kapacitetu , uz korišćenje u svim vremenskim uslovima. Nema pregrada, stakleni paneli lako klize po šinama i možete ih otvoriti/zatvoriti delimično ili u potpunosti.\nPetokanalni ili šestokanalni sistem zastakljivanja predstavlja takođe staklene panele koji klize po šinama ali mana ovog je što kao prethodni nemaju mogućnost sklapanja u jednoj ili dve strane u “harmoniku”, već je uvek jedan panel fiksni, odnosno zatvarajući, a ostali se redjaju u kanalima na njegovu poziciju.\nSistem vertikalnog preklapanja panela, sastoji se od jednog fiksnog i jednog ili dva pokretna panela.Ovaj sistem je pogodan za zastakljivanje bašta kafića i restorana ali se koristi i kod terasa gde postoji mogućnost njegove instalacije. Kada je otvoren, fiksni deo ima funkciju staklene ograde koja se po potrebi pokreće i zatvara staklom kompletan prostor.\nČitav sistem pokreće motor putem daljinskog upravljača.\nMoje lično mišljenje je da je najbolji ovaj sistem klizanja panela sa redjanjem-preklapanjem u „harmoniku“ jer na taj ničin funkcija terase ostaje u punom kapacitetu i može da se koristi u svim vremenskim uslovima.\nSvedoci smo naglih promena vremena, klime uopšte i ovaj postupak više nije samo želja već i potreba ako ne zbog funkcionalnosti onda zbog stalnog čišćenja terase ukoliko vam pokisne, prašine i ostalog. Navešću da stakleni paneli , kada govorimo o koeficijentu toplotne provodljivostu u rangu sa sedmokomornim PVC -om. To znači da ne samo što ste sebi stvorili komfor koji želite, odnosno korišćenje terasnog prostora u svim vremenskim uslovima i svim godišnjim dobima, već ste ostvarili značajne uštede grejanja zimi a i rashladjivanja prostorija leti.\nZa koji god sistem zastakljivanja da se odlučite, nećete pogrešiti. Sve je više novijih zgrada koji u samom projektu izvođenja imaju neki od ovih sistema, pa tako to dobijate prilikom kupovine stana.\nRecimo u Pragu, na zgradama rađenim posle drugog svetskog rata je obavezno zastakljivanje terasa ali jednoobrazno. Skupština stanara dobija ponude na osnovu kojih se odlučuje koja je ponuda najpovoljnija i na taj način izabrani izvođač radova ugrađuje svoj sistem zastakljivanja svim stanarima . Taj novac delom obezbedjuje grad Prag a delom iz investicionog održavanja zgrade, u kome učestvuju stanari. Nije dozvoljeno da vi imate jedan, a komšija drugi sistem. Ali tu se radi pre svega o primeni zakona o stanovanju i zakona o urbanizmu, kulturi stanovanja i opštoj kulturi.\nKod nas u Beogradu, Novom Sadu , u Srbiji uopšte ako pogledate malo lica zgrada videćete raznolikost kakva ne postoji u većim gradovima Evrope. Dug proces tranzicije, svih ekonomskih okolnosti , učinio je da nam takva lica zgrada budu, da bude sve šareno ,raznoliko i bez primene zakona. Polako ide na bolje, reklo bi se sporo ali ohrabruje činjenica da sve više investitora u svoje projekte ubacuje striktne stavke od kojih ne odstupa ni prilikom izvodjenja objekta, sve je unificirano i osim bolje funkcionalnosti , izgleda odlično.


Nove mere u Kruševcu: Zabrana proslava, utakmica, ograničeno radno vreme… - KruševacGrad\nŠtab za vanredne situacije grada Kruševca, na danas održanoj telefonskoj sednici, na osnovu preporuka Kriznog štaba i mera koje je u skladu sa epidemiološkom situacijom u Kruševcu preporučio Zavod za javno zdravlje, doneo je niz novih mera. Nove mere stupaju na snagu u utorak (24.novembar) i važiće narednih deset dana\nOd utorka, nošenje zaštitne maske biće obavezno u zatvorenom prostoru, u otvorenom onda kada se ne mogu izbeći međuljudski kontakti, a Štab je naložio i kontinuiranu kontrolu nošenja maski.\nZabranjuje se i svako javno okupljanje više od pet osoba u zatvorenom i na otvorenom prostoru, a od ove mere izuzete su radne organizacije, škole, prodavnice, tržni centri i slični objekti, za koje važi propisano ograničenje broja prisutnih osoba u odnosu na kvadraturu objekta. Istovremeno, do daljnjeg se zabranjuje rad menzi i slični prostori u kojima se prodaju i služe voda, sokovi ili hrana, a u okviru su pomenutih objekata.\nŠtab je zabranio i organizovanje svadbi, rođendana i krštenja u ugostiteljskim objektima i dečijim igraonicama , kao i sve sportske i druge manifestacije zabavnog karaktera. Zabranjuje se i održavanje proba hora, folklora i plesova.\nOgraničava se radno vreme trgovačkih i ugostiteljskih objekata, kladionica koje pružaju ugostiteljske usluge, kazina i igraonica za decu, do 18 časova do 5 časova ujutru. Od ove mere izuzete su apoteke, dostave hrane, delovi benzinskih stanica za naplatu i točenje goriva i privredni subjekti koji rade i treću smenu .\nU ugostiteljskim objektima za stolom ne može biti više od dvoje ljudi, uz poštovanje obavezne distance od dva metra između stolova. Poslodavci su dužni da za goste obezbede dezinfekciona sredstva koja će lako biti dostupna, a na ulazu u objekte obavezne su dezibarijere.\nPreporuka Štaba je da sve obrazovne ustanove svoj rad organizju prema trenutnoj zdravstveno epidemiološkoj situaciji , te da nastave sa poštovanjem svih propisanih epidemioloških mera .\nJedna od mera, a što je i preporuka Kriznog štaba, je da se svim zaposlenima kod kojih to radni proces dopušta, omogućiti rad od kuće.\nPredškolskoj ustanovi „Nata Veljković“ naloženo je da sprovede sve mere zaštite u skladu sa uputstvima nadležnog ministarstva, uz preporuku roditeljima da čuvanje dece, ukoliko je moguće, organizuju mimo vrtića.\nŠtab je naložio i strogu kontrolu poštovanja mera u javnom prevozu a koje podrazumevaju obavezno nošenje maske i ograničenje broja putnika u vozilu gradskog prevoza, na polovinu deklasiranog kapaciteta vozila. Licima koja nemaju masku zabranjuje se ulazak u vozilo javnog prevoza, a raspored putnika u autobusu treba da bude takav da svako drugo sedište bude prazno.\nVozači taksi vozila u obavezi su da nose zaštitne maske i rukavice, a svako taksi vozilo mora da ima zaštitnu pregradu, radi distanciranja od putnika u vozilu.\nAutobuska i železnička stanica radiće po jasno utvrđenom rasporedu voznog reda uz strogo poštovanje svih epidemioloških mera, stalno dostupnim dezinfekcionim sredstvima, te dezinfekcijom stanice minimum dva puta dnevno.\nZabranjuje se i rad zatvorenih i otvorenih bazena, SPA i velnes centara, s tim da se zabrana upotrebe bazena ne odnosi se na profesionalni sport i upotrebu u svrhu lečenja.\nU parkovima, dečjim i sportskim igralištima i tokom vežbanja na otvorenom prostoru, dozvoljeno je okupljanje do pet osoba, osim za one koji žive u istom domaćinstvu.\nOd utorka, u kozmetičkim, frizerskih i salonima lepote obavezno je nošenje zaštitne maske, vizira i rukavica.\nObustavljaju se treninzi kolektivnih sportova i sportova sa kontaktom, a kada su u pitanju rekreativci u zatvorenom prostoru, najviše ih može biti pet, uključujući i trenera.\nSvim javnim objektima naloženo je da minimum jednom dnevno obave dezinfekciju, što je ujedno i preporuka za stambene zgrade.\nNaložena je i stroga kontrola sprovođenja kućne izolacije, samoizolacije, te svih ostalih protivepidemijskih mera koje su na snazi.\nŠtab je naložio da se nastaviti sa pojačanim zajedničkim inspekcijskim nadzorom , sa akcentom na vozila javnog prevoza i objekte koji su izuzeti od mere ograničenja radnog vremena i rade i posle 18 časova.\nSve navedene mere stupaju na snagu od utorka (24. novembar) i važiće deset narednih dana.\nPoziv za dostavljanje predloga za prioritetne investicije u narednoj godini\n28.07.2021 0 613\nGradski štab za vanredne situacije ukida više donetih mera\n05.07.2021 0 331\nPošta kod DIS-a dobila produženo radno vreme\n04.06.2021 0 225\n29.04.2021 0 161\nRadno vreme zdravstvenih stanica tokom praznika\n19. oktobra 2021., 20:05


TUŽILAŠTVO NESPOSOBNO Slučaj ,,Kos” nije pomjeren sa mrtve tačke – Banjaluka24\nOkružnom javnom tužilaštvu u Banjoj Luci krajem decembra prošle godine podnesena je krivična prijava protiv Gorana Kosa zbog krivičnog djela ,,Ucjena”.\nOkružni tužilac Žana Bojić je vodila slučaj po prijavama bivšeg odbornika PDP-a Ivana Begića, koji je tvrdio da je ucjenjivan sa iznosom od 3 miliona maraka, te da ovo Tužilaštvo nije mjesecima uradilo ništa po njegovim prijavama.\nOn je potom održao pres konferenciju na kojoj je iznio optužbe na račun više lica, dijeleći ih u dvije organizovane kriminalne grupe, jednu sa ciljem sticanja imovinske koristi, jednu sa ciljem političke diskreditacije, kako je tada rekao.\nU Banjaluci (bar u zvaničnim izvještajima) iz policije i Tužilaštva nema nikakvih informacija koje bi demantove Begićeve navode da policija i Tužilaštvo rade bilo šta ozbiljno na rasvjetljavanju ovog krivičnog djela.\nBaš suprotno, Goran Kos hoda ulicama i uništava gradsku imovinu i saobraćajne znakove bez ikakve reakcije nadležnih, očito nesposobnih institucija.\nSlične teme: FeaturedGoran KosŽana Bojić


Predsjednik UEFA otvara novu zgradu FS BiH | MONDOBA\nPredsjednik UEFA Aleksander Ceferin sutra otvara nove sluzbene prostorije Fudbalskog saveza BiH\nPredsjednik UEFA otvara novu zgradu FS BiH 0 Podijeli Podijeli na facebook Podijeli na twitter Podijeli na viber Pošalji na mail\n21.11.2018. / 16:26\nPredsjednik UEFA otvara novu zgradu FS BiH\nAutori mondo.ba Fena 21.11.2018. / 16:26\nPredsjednik Evropske fudbalske federacije (UEFA) Aleksander Čeferin posjetiće u četvrtak Sarajevo, gdje će otvoriti nove službene prostorije Fudbalskog saveza BiH.\nPomenuti projekat dijelom je finansiran iz sredstava koja su za FSBiH opredijeljena iz UEFA HatTrick programa, kojim se pomaže realizacija razvojnih projekata svih evropskih fudbalskih saveza, saopšteno je iz UEFA.\nUEFA HatTrick program je ustanovljen 2004. godine, pred UEFA EURO u Portugaliji, a finansira se iz prihoda ostvarenih od organizacije evropskih prvenstava. Od tada je u razvoj fudbala investirano više od 1,8 milijardi evra. Ovu pomoć nacionalni savezi su iskoristili da izgrade nove i unaprijede postojeće trening centre i administrativne kapacitete, ali i da finansiraju Grassroots i ostale razvojne projekte.\nSistem finansiranja funkcioniše na bazi četvorogodišnjeg ciklusa. Za realizaciju aktuelnog ciklusa obezbijeđeno je 610,5 miliona evra, odnosno 153 miliona evra godišnje za razvoj fudbala na teritoriji svih 55 evropskih nacionalnih saveza.\n"HatTrick je izuzetno važan razvojni program. On potvrđuje koliko je UEFA posvećena razvoju evropskog fudbala, i da ta posvećenost doseže mnogo dalje od reprezentativnih i klupskih takmičenja", ističe Čeferin.\n"Vjerujemo da je rast i razvoj nacionalnih saveza apsolutni preduslov koji mora biti ispunjen da bi fudbal ostao održiv, uspješan i svima dostupan", dodao je.\n"Ideja o izgradnji Trening centra postojala još od 2000. godine, ali je izvedbeni projekat urađen tek 2008. godine. Za izgradnju su izdvojena sredstva kroz HatTrick I projekat (1.950.000 evra) i HatTrick II (2 miliona evra), pa je centar otvoren u septembru 2013. godine", kaže predsjednik FS BiH Elvedin Begić.\n"Uspješno su realizovani i projekti izgradnje mini terena za ustanove za osobe sa posebnim potrebama na osam lokacija, a većinu finansijskih sredstava za izgradnju obezbijedila je upravo UEFA. Evropska krovna kuća fudbala podržala nas je i na projektu poboljšanja infrastrukture na stadionima Premijer lige BiH, kao i na unapređenju infrastrukture na stadionu 'Bilino polje' na kojem naš nacionalni tim rijetko gubi utakmice. Bez sredstava iz HatTrick programa bilo bi gotovo nemoguće otvoriti novu administrativnu zgradu Saveza, na čemu smo neizmjerno zahvalni UEFA", dodao je.\nNova Kuća fudbala u Sarajevu omogućiće administraciji optimalne uslove za rad i implementaciju ovih strategija, što će imati pozitivan efekat na fudbal u Bosni i Hercegovini u godinama koje dolaze.\n"Sretni smo što podrška pružena kroz HatTrick program daje pozitivne rezultate", zaključio je Čeferin i čestitao Fudbalskom savezu Bosne i Hercegovine i predsjedniku Elvedinu Begiću na kvalitetnom radu, kako na terenu, tako i van njega.\nFudbalski savez BiH UEFA Aleksander Čeferin Elvedin Begić\nSuspendovan čelnik haićanskog fudbala zbog seksualnog zlostavljanja


U okviru Maršalovog plana SAD su uputile pomoć Nemačkoj u iznosu od 1.390.600 dolara.\nAmeričke i evropske diplomate obeležile su u Stejt department 70. godišnjicu potpisivanja zakona o programu evropske obnove posle II svetskog rata. Takozvani Maršalov plan, nazvan po svom inicijatoru, državnom sekretaru Džordžu Maršalu – smatra se jednim od najvećih spoljnopolitičkih uspeha u američkoj istoriji. Sedam decenija kasnije, Vašington sporovodi strategiju “Amerika na prvom mestu” dok je evropsko jedinstvo uzdrmano ali Maršalov plan i dalje nudi dragocene istorijske pouke, ocenili su učesnici skupa u Centru za američku diplomatiju.\nMaršalov plan bio je čin nacionalne velikodušnosti i dalekovide strategije, poručio je Ves Mičel, pomoćnik državnog sekretara za Evropu i Evroaziju. Plan je doprineo stvaranju Evropske unije i NATO-a i zaustavljanju širenja komunizma u Evropi.\n“Danas smo suočeni sa novim pretnjama. Revizionistička Rusija, koja vrši invazije na susede podržava neprijateljske režime i pokušava da iznutra podriva zapadna društva. Kina koja pokušava da proširi sferu uticaja putem vojnog pritiska na susede i podstiče opasnu neravnotežu u međunarodnoj ekonomiji, zatim ekstremisti i teroristi koji kuju zavere protiv naših građana. Ti problem nisu manje kompleksni od onih sa kojima su se suočavale ranije generacije Amerikanaca i Evropljana.”\nMaršalovim planom uloženo je 13 milijardi dolara, ili više od 110 milijardi današnjih dolara u ekonomsku obnovu savezničkih država. Međutim, kako ističe profesor Danijel Hamilton, direktor Centra za transatlantske odnose pri Univerzitetu Džons Hopkins, Amerikanci su pre toga uputili čak 15 milijardi ali se Evropa nije oporavila.\n“Tada je sekretar Maršal rekao – moramo da imamo plan – pružićemo im još novca ali Evropljani moraju da nama kažu kako će ga koristiti zajedno i to je bio ključ Maršalovog plana – nije bila stvar u novcu, jer je on zapravo bio manji od onoga što smo potrošili između 1945 i 48. Ali niko se ne seća 15 milijardi, svi se sećaju 13 milijardi jer je postojao plan – da Evropa mora da bude jedinstvena. U američkom interesu je bilo da se Evropljani ujedine u okviru nečega što je danas Evropska unija.”\nOd tada, istorija američko-evropskih odnosa je smena ciklusa američkog angažovanja i uzmicanja, kaže Hamilton. Sada je u toku opet faza amerčkog odmaka, što se odnosi I na istočnu Evropu I Balkan.\n"Ne verujem da je za ovu administraciju Balkan prioritet. Pitanje je i šta misle o EU. Nalazimo se u jednoj od faza kada su SAD fokusirane na krize u drugim područjima. Ali povećale su izdvajanje za NATO, pojačano je raspoređivanje američkih trupa u severistočnoj Evropi, primili smo Crnu Goru kao saveznika tako da se, u drugom planu, iza dogadjaja u novinskim naslovima, ipak nešto dogadja. Ali suštinski pitanje je za EU da odluči da li je Balkan deo Evrope…\nZa SAD jedan od ciljeva Maršalovog plana bio je zaustavljanje komunizma izgradnjom stabilnih društava sa zapadnim sistemom vrednosti.\n“Sada nas više ne brine komunizam ali nas brinu delovi Evrope, sive zone Evrope gde ljudi jednostavno ne znaju gde im je budućnost. To se odnosi na veći deo Zapadnog Balkana ali takođe na Moldaviju, Ukrajinu, Gruziju pa čak i Belorusiju. Imate delove Evrope gde se odvijaju takozvani zamrznuti konflikti. To nisu zamrznuti konflikti nego tinjajući konflikti koji će da eskaliraju u nekom trenutku, i već jesu u nekim delovima. Tako da situacija nije stabilna a mislim da je u interesu SAD, NATO i EU da istok Evrope bude stabilan. Ne želimo da imamo nestabilnu istočnu Evropu pored nestabilnog Bliskog istoka", kaže za Glas Amerike Danijel Hamilton.\nPomoćnik državnog sekretara Ves Mičel ističe da nema velikih spoljnopolitičkih izazova na koji Evropljani i Amerikanci mogu da odgovore jedni bez drugih. Ali dodaje da američki saveznici moraju da budu spremni da učine više.\n“Ne može se očekivati da Amerikanci više brinu i više ulažu u eropsku bezbednost od samih evropskih lidera. Ne može se očekivati od nas da se više protivimo gasovodima koji Evropljane čine podložnim zimskim prekidima u snabdevanju od samih Evropljana i ne možemo mi ozbiljnije da shvatamo rastuće pretnje na južnim i istočnim granicama od samih Evropljana.”\nMičel zaključuje da su godišnjice kao što je ova važne da se saveznici sa obe strane Atlantika podsete da je njihovo zajedništvo od neprocenjivog značaja, ali da su potrebne žrtve da bi se ono održalo.


Objavljeno u kategoriji BiH na 22.08.2019 10:30:00\nSARAJEVO, (Patria) - Državna agencija za istrage i zaštitu (SIPA) vrši sigurnosne provjere za Zorana Tegeltiju, potvrđeno je za Patriju iz SIPA-e. Zoran Tegeltija, kandidat za predsjedavajućeg Vijeća ministara BiH još nije imenovan od strane Predsjedništva BiH, ali je predsjedavajući Predsjedništva BiH Željko Komšić 19. avgusta poslao zahtjev za sigurnosne provjere Tegeltije.\n„Državna agencija za istrage i zaštitu zaprimila je zahtjev predsjedavajućeg Predsjedništva Bosne i Hercegovine za provjeru istinitosti informacija koje je na obrascu Izjave - Centralne izborne komisije Bosne i Hercegovine naveo gospodin Zoran Tegeltija, kandidat za predsjedavajućeg Savjeta ministara Bosne i Hercegovine. Rok za provjeru kandidata za predsjedavajućeg Savjeta ministara Bosne i Hercegovine propisan je članom 10 d. stav (7), Zakona o Savjetu ministara Bosne i Hercegovine i iznosi 8 dana, a počinje teći od dana zaprimanja zahtjeva predsjedavajućeg Predsjedništva Bosne i Hercegovine“, izjavili su iz SIPA-e za Patriju.\nOvo je uobičajena procedura sigurnosnih provjera, što je nezaobilazan korak kod imenovanja rukovodećih kadrova u državi. To je bila i poruka spremnosti Komšića i člana Predsjedništva BiH Šefika Džaferovića da se vlast u BiH konačno formira deset mjeseci nakon izbora.\nSagovornici Patrije objašnjavaju da je ovog puta ipak napravljena iznimka s obzirom da do sada nikada nije zatražena sigurnosna provjera prije samog imenovanja kandidata.


Požgaj doživeo nervni slom, obezbeđenje hitno uletelo u "Parove"! - Smedia\nPožgaj doživeo nervni slom, obezbeđenje hitno uletelo u "Parove"!\nAleksandar Požgaj ponovo je doživeo krizu!\nPožgaj je seo pored glavnih vrata, dok se čekala odluka da li vilu "Parova" napušta Bojana Praizović ili Spaho Sulejman. Aleksandar je sve vreme govorio kako mu je loše. Neki od njih mu nisu verovali, pa im je poručio:\n"Dabogda vama bude dobro kao meni!" Tada se u njegovu reč umešao Nenad Marinković Gastoz, a to je i te kako zasmetalo Požgaju. Aleksandar je bacio bubicu i napustio prostoriju, ali onda je u vilu ušlo obezbeđenje, koje ga je odvelo u izolaciju.


Pričaju priče: Lični predmeti žrtava genocida u Memorijalnom centru u Potočarima – Kazaljka\nNaslovna/Novo/Balkan/Pričaju priče: Lični predmeti žrtava genocida u Memorijalnom centru u Potočarima\nMemorijalni centar Srebrenica - Potočari prije nekoliko mjeseci počeo je s projektom prikupljanja ličnih stvari ubijenih Srebreničana koje će biti izložene u kompleksu Memorijalnog centra\nkazaljka Send an email 05.02.2020.\nPOTOČARI (AA) – – Pocijepana odjeća i obuća, uništeni satovi, lične karte i vozačke dozvole jedine su uspomene, osim onih u njihovim sjećanjima, koje porodice ubijenih u genocidu, počinjenog u ljeto 1995. godine u Srebrenici, imaju na svoje najmilije.\nMemorijalni centar Srebrenica – Potočari prije nekoliko mjeseci počeo je s projektom prikupljanja ličnih stvari ubijenih Srebreničana koje će biti izložene u kompleksu Memorijalnog centra, preko puta mezarja gdje su ukopani posmrtni ostaci hiljada ubijenih u srebreničkom genocidu. Bit će izloženi u prostorijama da podsjećaju i opominju kako se zlo iz ljeta ’95. ne bi nikada više i nikome ponovilo.\nTrump: Američka nacija snažnija nego ikada\nBeograd: Preminuo osnivač i glavni urednik "Vremena" Dragoljub Žarković


SAVRŠEN PAR! Anastasija Ražnatović snimila prvu pesmu - Informer\n13:40 Muzika 1\nAnastasija Ražnatović do kraja juna objaviće prvi muzički singl "Savršen par"\nUz muziku i aranžman koji potpisuje makedonski hitmejker Darko Dimitrov, i tekst čiji je autor, Anastasija će zaploviti u pop muzičke vode.\nSvoju prvu pesmu, mlada pop pevačica je snimila 16.maja u Skoplju, a pesma vrlo modernog zvuka, pod nazivom "Savršen par" bi trebalo da nagovesti u kom muzičkom smeru će se razvijati njena karijera. I sama je svesna da je pred njom veliki muzički izazov, da su neminovna poređenja, kao i da je čeka borba kako bi dobila svoje mesto na domaćoj muzičkoj sceni.\nPremijera pesme će zapravo biti kroz premijerno prikazivanje spota čije je snimanje povereno produkciji "IDJ videos" koji su ovaj posao odradili kroz nekoliko dana snimanja po Beogradu, a i sam spot nosi brojan iznenađenja. O svom početku, Anastasija Ražnatović kaže:\n- Moralo je prođe određeno vreme i da se steknu svi uslovi za objavljivanje moje prve pesme, a pre svega da ja budem sigurna da hoću da se upustim u ono što sam godinama želela. Ponosna sam što sam neke dogadjaje iz života iskoristila i uspela da pretočim u tekst pesme "Savršen par", a sada je na publici je da odluči kako im se dopada, ja sam nestrpljiva - izjavila je Anastasija.\npesma Anastasija Ražnatović Singl karijera pevačica\n14:18 Estrada 2\nANASTASIJA: Bila bih najsrećnija kada bih doživela uspeh kao Zoki Šumadinac sa pesmom "Autotjun"\n( 16 ) ( 12 ) Odgovori\nTo je ono sto Srbija jedva ceka.


PANČEVO, 14. oktobar 2018. (TV Pančevo) – Najveća srpska i jugoslovenska filmska glumica Milena Dravić umrla u 79. godini u Beogradu.\nPANČEVO, 14. oktobar 2018. (TV Pančevo) – Predsednik Srbije Aleksandar Vučić imao je od početka ove godine veliki broj sastanaka sa liderima najuticajnijih zemalja, ali intenzitet njegovih spoljnopolitičkih aktivnosti, neće se smanjiti ni narednih nekoliko meseci.\nPANČEVO, 12. oktobar 2018. (TV Pančevo) – Rukometaši "Dinama" deklasirali su "Slogu" sa 34:20 iz Požege u 4. kolu rukometne Superlige Srbije u pančevačkoj Hali sportova. "Dinamo" se trenutno nalazi na prvom mestu na tabeli rukometne Superlige s maksimalnim učinkom, tj. četiri pobede u do sada četiri održana kola. Isti broj bodova do ovog kola imao je "Šamot".


MEKTIĆ Direktor Elektro-Bijeljine priča o migracijama, umjesto da se bavi banderama - Opcija\nMEKTIĆ Direktor Elektro-Bijeljine priča o migracijama, umjesto da se bavi banderama\nDragan Mektić, ministar bezbjednosti BiH, rekao je na konferenciji za medije kako je Nedeljko Ćorić, predsjednik Gradskog odbora SNSD-a u Bijeljini, a istovremeno i direktor Zavisnog elektrodistributivnog preduzeća “Elektro-Bijeljina”, dao sebi za pravo da komentariše migrantsku krizu u našoj zemlji. Ćoriću je poručio da se “drži bandera” i rješava svoje probleme.\nMektić je rekao da predsjednik Republike Srpske na osnovu migrantske krize pokušava ostvariti jeftine političke poene, referirajući se na navodno prebacivanje migranata na teritoriju RS.\n“Nema takvog plana, a i da ga ima to se ne može realizovati bez mene. Političari pokušavaju manipulisati građanima i zbog toga ću svake sedmice izlaziti i iznositi činjenice”, rekao je Mektić.\n“Pratio sam dobro situaciju, samo neki političari u BiH pokušavaju na osnovu migrantske krize dobiti političke poene. Nema nikakve mogućnosti da se migrantima daje trajni boravak, što tvrdi Dodik”, kazao je Mektić.\nMektić je rekao da je problem migranata komentarisao čak i direktor Zavisnog elektrodistributivnog preduzeća Elektro-Bijeljina Nedeljko Ćorić, pitajući se odakle mu uopšte podaci i da li ih je dobio od električara.\n“Sinoć sam se krstio jer je direktor firme Elektro-Bijeljina govorio o migracijama. Da li se poziva na izvore svojih kolega električara? Pola Bijeljine svaki dan nema struje. Drži se, Ćoriću, bandera i rješavaj svoje probleme, veze nemaš s migracijama”, rekao je Mektić.\nMinistar sigurnosti BiH rekao je kako od ove države ne želi niti jednu marku, već mir, sigurnost i demokratiju. Mektić je SNSD-ovom ministru unutrašnjih poslova RS Draganu Lukaču poručio kako on ne može uopšte pričati o dezerterima, s obzirom na to da je predsjednik SNSD-a Milorad Dodik bio ratni profiter.\nNa pitanje o odluci Ustavnog suda BiH da ne stavi van snage neustavne odredbe Zakona o krivičnom postupku BiH i Zakona o OSA, on je rekao da je Ministarstvo sigurnosti BiH bilo zaduženo za izmjene Zakona o OSA.\n“Razmišlja se o ozbiljnim sankcijama koje će pogoditi građane BiH”, kazao je Mektić.\n“Zbog Srbije u BiH povećan broj migranata”\nIstakao je kako se ne može mešati u stvari druge države, ali da može tražiti da se omogući vraćanje Iranaca u Srbiji. Osvrnuo se i na spekulacije o navodnom „tajnom planu“ naseljavanja migranata u Republiku Srpsku.\nOn je rekao da je u BiH od početka 2018. godine do danas ušlo 5.116 nelegalnih migranata, 4.526 iskazalo je nameru za podnošenje azila, a 475 migranata već je podnelo zahtev za azil.\n“Radinković nije u centralnom registru potjernica, neko ga prikriva”\nMinistar bezbjednosti u Savjetu ministara Dragan Mektić tvrdi da ime Nenada Radinkovića nije u centralnom registru potjernica koji je dostupan svim bezbjednosnim agencijama u cijeloj BiH, jer je, kako kaže, nečija namjera bila da se prikrije takva osoba.\nMektić je rekao da je kancelarija Interpola u Sarajevu, na njegov zahtjev, provjerila i potvrdila da je Radinković u aprilu privođen u Policijsku stanicu u Bosanskom Petrovcu zbog narušavanja javnog reda i mira, te da mu je izdat prekršajni nalog.\n“Kolege u Bosanskom Petrovcu su ga provjeravale u centralnoj bazi podataka i nisu ga mogli vidjeti, te su ga pustili, tako da je osoba za kojom je raspisana crvena međunarodna potjernica zbog izdržavanja kazne zatvora u trajanju četiri godine puštena na slobodu”, rekao je Mektić na konferenciji za novinare u Banjaluci.\nPrema njegovim riječima, Radinković se sutra može pojaviti u Sarajevu ili Mostaru i neće biti uhapšen i registrovan, jer ga MUP Srpske drži samo u svojoj bazi.\nMinistarstvo unutrašnjih poslova Republike Srpske saopštilo je juče da su u evidenciji potraga ovog ministarstva aktivne dvije potjernice za Nenadom Radinkovićem, te demantovalo tvrdnju ministra bezbjednosti u Savjetu ministara Dragana Mektića da on nije zaveden u nacionalnoj bazi potjernica.\n“U evidenciji potraga MUP-a Republike Srpske aktivne su dvije potjernice za licem Nenadom Radinkovićem, i to centralna potjernica raspisana 27. novembra 2013. i međunarodna potjernica raspisana 10. novembra 2014. godine”, ističe se u saopštenju MUP-a Srpske.\nIz MUP-a naglašavaju da je “uvid u navedene potjernice policijskim agencijama u BiH dostupan posredstvom sistema za razmjenu podataka, odnosno aplikacije putem koje je moguće ostvariti uvid u podatke o potražnoj djelatnosti MUP-a Republike Srpske, MUP-a Federacije BiH i Policije Brčko distrikta BiH”.\n“Ovaj sistem je uspostavljen na osnovu Sporazuma o uspostavljanju sistema elektronske razmjene podataka iz evidencija policijskih tijela i tužilaštava.\nStoga, MUP u potpunosti odbacuje navode ministra bezbjednosti”, pojasnili su u MUP-u Srpske.\nNovi demant MUP-a RS\nMinistarstvo unutrašnjih poslova /MUP/ Republike Srpske danas je još jednom demantovalo danas navode ministra bezbjednosti BiH Dragana Mektića u vezi sa postojanjem raspisanih potjernica za Nenadom Radinkovićem.\n“Centralna potjernica za Radinkovićem raspisana je 27. novembra 2013. godine, a međunarodna potjernica raspisana 10. novembra 2014. godine, što dokazujemo fotografijama rezultata pretrage sistema za razmjenu podataka”, saopšteno je iz MUP-a Srpske.\nU saopštenju se podsjeća da je uvid u ove potjernice policijskim agencijama u BiH dostupan posredstvom sistema za razmjenu podataka, odnosno aplikacije putem koje je moguće ostvariti uvid u podatke o potražnoj djelatnosti MUP-a Republike Srpske, MUP-a Federacije BiH i policije Brčko distrikta BiH.\nIz MUP-a Republike Srpske napominju da je ovaj sistem uspostavljen na osnovu Sporazuma o uspostavljanju sistema elektronske razmjene podataka iz evidencija policijskih tijela i tužilaštava.\nU saopštenju se napominje da je na zahtjev MUP-a Republike Srpske, Uprava policija MUP-a Unsko-sanskog kantona izvršila provjere za ovo lice i utvrdila da Nenad Radinković nije lišavan slobode na području ovog kantona, te da ne raspolažu informacijom da se on nalazi na njihovom području.


Raspisali konkurs za raspodjelu sredstava za projekte NVO - Vijesti | Radio Televizija Budva - Budva Crna Gora\nMinistarstvo javne uprave (MJU) objavilo je konkurs za raspodjelu sredstava za kofinansiranje projekata i programa nevladinih organizacija (NVO) podržanih iz fondova Evropske unije (EU) za ovu godinu.\nPredmet konkursa je raspodjela sredstava za kofinansiranje projekata i programa koje je odobrila, odnosno ugovorila Evropska komisija, nadležna agencija ili drugo tijelo EU, sa NVO koja je nosilac ili partner na projektu i koja je registrovana i djeluje u Crnoj Gori, a projekat ili program se u cijelosti ili djelimično sprovodi u Crnoj Gori.\nNosioci projekta ili programa, odnosno partneri, mogu zatražiti kofinansiranje za projekte koji se realizuju u toku tekuće godine, bez obzira na godinu u kojoj je potpisan ugovor o finansiranju iz fondova EU.\nSredstva za kofinansiranje projekata i programa NVO po Javnom konkursu za ovu godinu dodjeljuju se u iznosu od oko 852 hiljade EUR, do utroška ukupnog iznosa, a najkasnije do kraja kalendarske godine.\nSredstva za kofinansiranje projekata i programa NVO – nosioca, odnosno partnera na projektu ili programu, obezbjeđuju se u iznosu od 100 odsto ugovorom utvrđenog obaveznog učešća organizacije na tim projektima i programima.\nZahtjev za kofinansiranje podnosi se MJU, zaključno sa 1. decembrom do 15 sati, na arhivu Ministarstva ili preporučenom poštom na adresu Rimski trg br. 45, 81000 Podgorica.\nZa zahtjeve za kofinansiranje koji ispunjavaju propisane uslove, na predlog Komisije, ministarka javne uprave donosi Odluku o kofinansiranju najkasnije u roku od 30 dana od dana podnošenja urednog i potpunog zahtjeva.\nPodnosioci čiji zahtjevi za kofinansiranje nijesu odobreni za kofinansiranje, biće obaviješteni o razlozima zbog kojih nisu dobili finansijska sredstva.\nJavni konkurs za raspodjelu sredstava za projekte i programe nevladinim organizacijama


Skener digitalnih nomada: Nomadi u Beogradu ostaju duže nego u Londonu\nMilena Rašić 11. 9. 2020.\nInicijativa „Digitalna Srbija“ uz podršku UNDP Laboratorija za ubrzani razvoj (UNDP Accelerator Lab) predstavila je Skener digitalnih nomada – studiju koja otkriva zašto digitalni nomadu biraju Srbiju kao destinaciju.\nPrema svetskoj Internet zajednici, ističu autori studije, očekivalo se da će Beograd biti jedno od najpopularnijih nomadskih odredišta 2020. godinu. Na primer, kada guglate najbolje digitalne nomadske destinacije u 2020. godini (što je upravo način na koji digitalni nomadi biraju svoja odredišta), četiri od prvih pet veb lokacija koje se prikazuju svrstavaju Beograd među njihove najbolje izbore.\nMeđutim, pandemija COVID-19 uzela je svoj danak i, kako ističu iz Inicijative “Digitalna Srbija”, sada je teško dati bilo kakva predviđanja o tome kako će kriza uticati na digitalne nomade nakon što se pandemija završi.\nIpak, u razgovoru sa digitalnim nomadima koji su izabrali Srbiju kao destinaciju u kojoj će raditi neko vreme, pokušavali su da saznaju njihovu stranu priče – čime se vode prilikom izbora destinacije i kako oni doživljavaju našu zemlju. Skoro po pravilu, njihov izbor uvek pada na Beograd.\nBeograd nudi zapadnoevropski način života za istočnoevropski prihod\nKako se navodi u studiji, Srbija je prilično atraktivna za digitalne nomade jer nudi zapadnoevropski način života za istočnoevropski prihod, te je savršena za kratkoročne boravke, a sam Beograd posebno je privlačan jer ima atmosferu metropole, ali je i dalje jedan od najjeftinijih glavnih gradova u Evropi.\nOsim toga, nomadi ističu da im je srpska prestonica, između ostalog, privlačna i zbog dostupnosti i brzine Interneta, niskih jezičkih barijera, pristojnog izbora prostora za coworking i dobrog izbora kafića pogodnih za posao.\nMeđutim, kako se dalje navodi, ne sviđa im se činjenica da ima prilično hladne jeseni i zime, da je pušenje dozvoljeno u zatvorenim prostorima (što je posebno pitanje u ovim hladnim sezonama), da je kvalitet vazduha prilično loš i da cela država nije LGBT friendly.\nŠta se digitalnim nomadima dopada, a šta ne u srpskoj prestonici.\nOno što je posebno zanimljivo jeste da se digitalni nomadi u Beogradu zadržavaju mnogo duže nego u ostalih 20 najboljih evropskih gradova na Nomad Listi (osim Tbilisija). Ipak, kako dodaju autori, i dalje ne postoji jasan odgovor na pitanje zašto – zbog činjenice da je Srbija van šengenskog prostora, manjih troškova života ili nekih ličnih veze sa Srbijom (partner ili rođak). Međutim, kako pokazuju dalji podaci, stopa povrata je nešto niža nego u proseku u prvih 20 gradova na pomenutoj listi.\nAutori su, između ostalog, Srbiju uporedili sa pojedinim zemljama iz Evrope prema kriterijumima koji su važni digitalnim nomadima (Hrvatskom, Rumunijom i Češkom) i došli su do sledećeg zaključka da se naša zemlja gotovo uvek najlošije kotira u svakom polju. Srbija posebno zaostaje za ove tri zemlje u toleranciji prema manjinama, efikasnosti usluga vazdušnog prevoza i povezanosti aerodroma. Jedini faktor u kome je Srbija bolja je odnos prema preduzetničkom riziku.\nIz svega nabojanog, dodaju oni, može se zaključiti da veći potencijal Beograda leži u povećanju broja digitalnih nomada koji ga posećuju (i broja onih koji ponovo dolaze), nego u produženju boravka. Stoga bi cilj mera trebalo da bude dosezanje većem broju digitalnih nomada, promovisanjem Beograda u mrežnim zajednicama i na događajima Digital Nomad.\nU poslednjih godinu dana domaći coworking prostori registrovali su 55 digitalnih nomada\nNa osnovu istraživanja, prosečan digitalni nomad koji poseti Srbiju izgleda ovako: to je muškarac od 34 godine iz Severne Amerike (SAD ili Kanada) koji dolazi sam, ostaje u Srbiji tri meseca, preduzetnik je koji radi u IT-u, a o Srbiji zna iz ličnih veza (prijatelji, ljubavni partner, poslovni partner…). On obično radi iz sopstvenog smeštaja, a ako odluči da isproba coworking prostor to će biti Nova Iskra ili Impact hub. Retko radi iz kafića, ali kada to učini, izabere kafić za nepušače.\nOsim toga, autori su saznali i da se u domaćim coworking prostorima ne može se sresti mnogo digitalnih nomada (četiri najpopularnija prostora ukupno su registrovala samo oko 55 digitalnih nomada iz inostranstva u poslednjih godinu i po dana).\nIpak, većina digitalnih nomada smatra da je odabir ovakvih radnih prostora u Srbiji sasvim pristojan, ali neki se žale da nema mnogo kvalitetnih (čak ni u Beogradu) koji ispunjavaju najvažnije kriterijume – udobne stolice i stolovi, povoljne cene i prijatnu atmosferu.\nPoredeći Srbiju sa pojedinim zemljama iz Evrope prema kriterijumima koji su važni digitalnim nomadima, autori su došli do sledećeg zaključka: naša zemlja gotovo uvek najlošije kotira u svakom polju.\nPored toga, kao neke od zamerki koje se često navode, autori su izdvojili i činjenicu da je plaćanje usluga u coworking prostorijama u Srbiji obično moguće samo putem fakture koja podrazumeva odlazak u banku ili poštu radi plaćanja – što je za digitalne nomade često gubljenje vremena, kao i da coworking prostori gotovo da ne organizuju meetup-e na engleskom jeziku.\nIpak, digitalni nomadi koji dolaze u timovima verovatnije će raditi iz takvih prostora, jer timovi ne mogu raditi iz kafića ili stanova. Timovi obično dolaze iz regiona ili susednih zemalja, iz kompanija koje posluju regionalno. Međutim, timovi ponekad dolaze iz daljih zemalja (najčešće iz SAD i Nemačke), jer te zemlje najčešće prepuštaju određene operacije Srbiji. Međutim, oni koji dolaze u timovima obično nisu pravi digitalni nomadi.\n*Podaci i informacije, navode autori studije, preuzeti su sa različitih medija, relevantnih foruma, grupa na društvenim mrežama i sajta Nomad List. Takođe, prikupljeni su svi podaci o inostranim digitalnim nomadima iz svih glavnih coworking prostora u Srbiji (Nova Iskra, Impact Hub, ICT Hub, Startit Belgrade, Startit Zrenjanin, Startit Novi Sad), a sprovedeni su anketa i 1-na-1 intervuji sa digitalnim nomadima koji su boravili ili borave u Beogradu.\nČitavu studiju o digitalnim nomadima koji posećuju Srbiju možete pronaći na zvaničnom sajtu Inicijative “Digitalna Srbija”